Истиғоса ҳақида | Muslimaat.uz\nМанзилингиз:Муслимаат»Муслима»Руҳий тарбия»Истиғоса ҳақида\nBy Muslimaat.uz on Aprel 15, 2015 Руҳий тарбия\nАлҳамдулиллаҳи роббил аъламин. Вассолату вассаламу аъла хойри холқиҳи Муҳаммад ва аъла алиҳи ва асҳабиҳи ажмаиъин.\nАссаламу алайкум ва раҳматуллоҳи ва барокатуҳ.\nАзизлар, сизларнинг барчангизга маълумки, бизнинг интернетдаги сайтимизда савол-жавоблар бўлими бор. Бу савол-жавобларга кўпчиликдан, мана, ўн йилга яқинлашиб қолди, ҳар куни саволлар келади. Қўлимиздан келганича жавоб бериб келяпмиз. Охирги пайтларда ўша саволларда аҳён-аҳёнда рус тилидаги ёзувлар ҳам келадиган бўлиб қолди. Бу рус тилида келаётган саволлар ўзбек тилини яхши билмайдиган мусулмон шахслардан бўлиб, улар динини кўпроқ тушуниб, ибодат қилмоқчи бўлишади. Биз ҳам уларга қўлимиздан келганича жавоб бериб турибмиз. иккита бир-бирига ўхшаш, ичида эътироз ва танқиди бор савол ўзига тортди. Бундан бир муддат илгари бир одам савол ёзибди. Саволида айтадики: «Сизнинг «Тасаввуф» ҳақидаги китобингизда «истиғоса» қилиш, яъни ёрдам сўрашда бошқа бир кишиларни восита қилиш маъносини «ширк» деб айтибсиз. Буни нимага асосланиб айтдингиз. Катта уламолар бу нарса жоиз деб айтишган-ку» деб имоми Нававийдан, имоми Рамлийдан ва яна бошқа кишилардан ана шу гапга ҳужжат, далилларни келтирибди. Мен бу саволни ўқиб, эътироз билан охиригача танишиб чиққанимдан кейин, дарров тушундимки, ўзимиздан бориб бошқа ерларда санғиб юрган бизларни ва хусусан, менинг мавқеимдаги кишиларни ёмон кўрадиган, имконини топганида бир зарар етказиш пайида юрган нусхалардан бири, шофеъий мазҳабидаги(менимча) кавказлик биродарларидан кимнингдир суҳбатини топганда, ўша ерда менинг «Тасаввуф ҳақида тасаввур» деган китобимда мана шу гап борлигини уларга жуда уқтириб тушунтирган. Улар бу китобни ўзбекча бўлганлиги учун ўқишни билишмайди. Ҳалиги одамнинг гапи билан менга мазкур савол аралаш эътирозномани ёзишган. Мен уларга «ўша китобнинг қаерида сиз айтган гапни ёзибман? деб ёзиб юборган эдим, бир муддатдан кейин «фалон бетида фалон гап» деб жавоб ёзишибди. Китобни очиб қарасам, ҳақиқатдан бу маънода гап бор экан. Яъни «бу масалани ширк деган олимлар ҳам бор деб туриб, орқасидан лекин , деб ҳақиқатни ёзган эканман. Кейин мен у кишига «менинг гапимдаги кейинги жумлаларни ҳам ўқинг» деб айтдим. Сиз битта жумлани узиб олиб, хулоса чиқарманг, орқасида баҳс давом этади, бошқа уламоларнинг гапи ҳам келади, кейин мулоҳаза ҳам чиқади» деган маънода мактуб ёздим. Нима бўлганини билмадим-у, мактуб ёзилгандан кейин бу одам жим бўлди.\nЭнди яқинда яна шу маънода хат келди. Хатда айтиляптики: «сиз «Тасаввуфга тасаввур» деган китобингизда мана шу масалани бундоқ дебсиз, буни қандай айтдингиз? Ҳанафий уламолардан имоми Кавсарий, ибни Абидин фалончи фистончилар бу иш бўлади, жоиз деганлар, шофеъийлардан имоми Рамлий ва бошқалар бу деб» улардан иқтибослар келтириб узоқ хат ёзган. Кейин мен яна тушундимки, бу ўша аввалги фитна қилиб юрган шахс. «Яна бошқаларга ҳам бориб, бу нарсани васвасасини қилаётган бўлса, яна бирор одам гапига кирган ва менга шу маънода хат ёзибди» деб ўйлаб, мен ҳам жавоб ёздим. Жавобда айтдимки: Сиз бир жумлани ўқиб, ўша жумла ҳақида мен ва менинг китобим ҳақида ҳукм чиқарганингиз яхши эмас. Сиз ўзбекчани билмайсиз, бунинг устига китобни ҳам номини «Тасаввуфга тасаввур» деб нотўғри ёзганингиздан билдимки, ўзбекчани яхшигина билмас экансиз. Ўша сиз номини нотўғри ёзган «Тасаввуф ҳақида тасаввур» деган китобда мен, бу масалани аввал фалон сўзни келтириб, сиз келтираётган сўзни баҳсдан кейин давом эттиргандим. Сиз уни яхшилаб ўрганиб чиқинг! Аслида мен бу китобни тасаввуфга ҳужум қилганларга раддия сифатида, тасаввуфнинг ҳақиқатини баён қилиш учун ёзгандим. Сиз бўлсангиз, бунақа гапларни айтиб ёзяпсиз. Мени энг қаттиқ ёмон кўрган душманларим ҳам, ҳозиргача бу гапни айтишмаган. Чунки улар ўзбекчани билишади, ўқишади, ўқиб билганидан кейин, бу гапни айтишни ўзларига эп кўрмайди, деб ёздим.\nТезда бу ёзувга жавоб келди:«Мен сизнинг маслаҳатингиз билан айтган мавзуни яхшилаб ўргандим, мен жоҳил эканман, қаттиқ афсус қилдим( деб ўзини бир ҳайвонга ҳам ўхшатган бечора) . Мен қўйга ўхшаб иш қилиб юборибман, нотўғри иш қилибман. Аллоҳга тавба қиламан, кечирасиз, мен иложини топиб ўша ёзганларингиздан яхшилаб ўрганишга муяссар бўлдим. Сиз ҳақиқатдан тасаввуфни тўғри ёзган экансиз, мен сиздан минг марта узр сўрайман, мени кечиринг, ҳаққимга дуо қилинг. Бундан кейин бунақа ишлар бўлмайди. Мен, очиғини айтсам, сизга дўст бўлмаган одамнинг иғвоси билан бу ишни қилгандим» деяпти. Одобли одам экан, «сизнинг душманингиз» демаяпти, «сизга дўст бўлмаган одамни» деб ёзяпти.\nКейин мен ҳам: «Аллоҳ хайрингизни берсин, саломат бўлинг, сиз ҳақиқий мусулмон экансиз, сизга Аллоҳ таоло соғлик-саломатлик берсин, доим тинч бўлайлик. Сизни адаштирган, бу иғволарни қилган оғайнимизга ҳам Аллоҳ инсоф берсин, бунақа иғволарини ташлаб Ислом ва мусулмонлар учун фойдалироқ иш қилишга ўтсин» деган маънода жавобни ёздим ва у кишининг ҳақларига дуо қилдим. Бизни мана шундай мактублар ўйлантиради. Қайси бир мўминман, мусулмонман деб юрган инсон тилни тушунмайдиган илмли одамларнинг олдига бориб, ўзи ёмон кўрган одам тўғрисида маълумот бериш билан бирга, «Китобида фалон хато бор, бундоқ деган», деб йўқ нарсани тўқиб, бир жумланинг ўзини кўрсатиб, орқасида нима гап борлигини айтмасдан иғво қилиши мумкин. Бу мусулмончилик одобининг қайси рисоласига ва қайси бандига тўғри келади? Наҳотки, мана шундай ишларни қилишга одамларимиз қўл урадиган бўлсалар.\nМайли, бировга биров ёқмасдир, бировни биров ёмон кўрар, яна қандайдир ораларида келишмовчиликлар бўлиши мумкин, лекин бу даражага бормаслик керак-ку! Бўҳтон қилмаслик керак-ку! Бошқа беайб одамларни адаштириб, уларни кейинчалик афсусланиб юрадиган ҳолатга тушириб қўймаслик керак-ку! Ўзи ихтилофнинг нима кераги бор? Бундай ишларни қилишнинг мўминларга нима фойдаси бор? Ким бундан манфаат олади? Ким бундан савоб олади? Мана шу тарафларни ўйлашимиз, фикрлашимиз, инсоф қилишимиз керак ва Аллоҳдан қўрқишимиз керак! Минг афсус бўлсинки, баъзи бирларимиз ана шу ҳолатни унутиб қўйиб, ўзимизга қарши бўлган шахсни нима қилиб бўлса ҳам, қоралаш, умуман, бу одамдан хабари йўқ бегона ўлкаларда ҳам орқасидан иғво қилиб юриш, айтмаган сўзларини айтди деб бўҳтон қилиш – ҳаммаси мусулмончиликка мутлақо тўғри келмайди. Ихтилоф қилибди, келишмовчилиги бор экан, кимнингдир гапи, ўзини тутиши, ёзган нарсаси ёқмас экан, нега энди ўзига келиб айтилмайди бу гап? Нимага агар шунақа ҳолат бўладиган бўлса. ўзи ёзмайди? Бировларга бориб, кимларнидир овора қилиб, уларни ҳам адаштириши керак? Ҳозир чет эллардаги баъзи бир ибодатхона, масжидларда фаоллик кўрсатиб, ўзини билиб ибодатини қилиб юрган одамларнинг ҳам ташвиши – шу!\nМен билан бўлган суҳбатларида баъзилар «кўпчилик бўлиб масжид қурганмиз, масжидни иложи борича хизматини қилиб турамиз, турли тоифа ва мазҳаблардаги одамлар келади, кириб ибодатини қилади, ташаккур айтиб дуо қилиб чиқиб кетади. Биз бундан хурсандмиз. Турли мазҳабдаги, турли тушунчадаги, турли савиядаги одамлар бор. Ҳаммаси масжидга келгандан кейин бошқа нарса билан иши йўқ. Таҳоратини қилади, намозини ўқийди, Қуръон ўқийди, дуо қилади, ташаккур қилиб чиқиб кетади. Лекин ўзимиздан бўлганлар узоқдан келишидан билиниб туради. Қараб туриб «ана келяпти, ҳозир кўрасан» деб бир-биримизга имлаб ўтирамиз. Кириб, намоз тугаши билан сакраб туради-да, имомнинг олдига ўтиб, «фалон нарсани нимага бундоқ қилдингиз, фистон нарсани нимага мундоқ қилдингиз» деб ихтилофни бошлайди. Уларнинг касби тортишув, жанжал чиқариш, одамларни мулзам қилиш ва шунга ўхшаш нохуш ҳолатларни келтириш, холос», дейди. Савол бериши ҳам шу маънода, мана бу одам қорими? Ҳа қори. Қани фалон рақамли сурани фистон рақамли оятини ўқисин-чи? Бунақа гап йўқ, қорилар бунақа қилиб ёдламайди, ўқиёлмаса, ана, бу қори эмас.\nМақсади нима, мақсади – қори одамни мулзам қилиш, илмлик одамни ҳижолат қилиш. Бу дард бўлиб, чипқон бўлиб қолган, ўзи билан юради, буни қилмаса туролмайди. Мана шунинг орқасидан уруш-жанжаллар чиқади. Биз ҳам имконини қилолмай уларни икки қўлидан судраб эшикка олиб чиқиб қўйиб, «қайтиб келмайсан масжидимизга» дейишга мажбур бўляпмиз, дейдилар. Бунақа нарсаларни қўйиш керак, ҳар ким ўзини билсин, ибодатини қилсин, ихтилоф қилмасин, жанжал чиқармасин, бировларнинг устидан иғво, бўҳтон, ғийбат қилмасин. Буларнинг ҳаммаси шариатимизда ҳаром қилинган нарсалар. Бировни, ўзи йўқ одамни орқасидан гапириш ғийбат! Ўзи йўқ одамни орқасидан қилмаган ишини гапириш туҳмат! Буларни ҳаммаси катта гуноҳлар! Гуноҳи кабиралар! Гуноҳлардан тийилиш керак! Ўзини ўнглаш керак. Динни яхши ўрганиб, унга амал қилиш, Аллоҳ субҳанаҳу ва таолони розилигини топиш учун ҳаракатда бўлиш керак.\nАллоҳ субҳанаҳу ва таоло барчаларимизни Ўзининг солиҳ бандаларидан бўлишни, Расули Акрам алайҳиссолату васалламга содиқ уммат бўлишни насиб қилсин. Турли ихтилофлардан, иғволардан, ғийбат ва туҳматлардан Ўзи асрасин! Доимо яхшиликда юриб, яхшиликда туришимизни, хайр- баракада бардавом бўлишимизни Ўзи таъминлаган бўлсин! Ва ахири даъваунал ҳамдуллилаҳи Роббил аъламин.\nВа салоллоҳу аъла хойри холқиҳи Муҳаммад ва аъла алиҳи ва асҳабиҳи ажмаиън.\nIyun 26, 2019 0


Марказий эмас, Чекка Осиё. Нега Россия полицияси бошқаларга нисбатан кўпроқ тожик, ўзбек, қирғизларни текширади - Фарғона.Ру ахборот агентлиги\n15:09 msk, 6 Июль 2020\n21.04.2018 13:22 msk\n«Нолегал мигрант» операцияси доирасида полиция текшируви. Veved.ru сайти фотоси\nМосквада мигрантларни ҳимоя қилувчи юрист ва ҳуқуқ ҳимоячилари “Ҳужжат текширишдаги дискриминация ҳолатлари” деб номланган давра суҳбатини ўтказдилар. Тадбирга ички ишлар бошқармасининг Москва метрополитени, йўл патруль хизмати ходимлари, прокуратура ва Москва шаҳри ва вилоят ички ишлар бошқармасидан вакиллар таклиф этилди. Давра суҳбатига таклиф этилганлардан фақат Москва вилояти ИИББ жамоатчилик тартиби хавфсизлиги бўлим бошлиғининг ўринбосари подполковник Александр Жиров келди ва унинг тадбирга келмаган ҳамкасблари учун ҳам “жанг қилишига” тўғри келди.\nЖировни саволларга кўмиб ташлагунларига қадар, мигрантларга бепул юридик ёрдам берувчи, 2002 йилдан бери фаолият юритаётган “Тонг жаҳони” ташкилотининг раҳбари Валентина Чупик айрим статистик маълумотларни келтирди.\n2017 йили унга чет эл фуқароларининг ноқонуний ушланиши бўйича 9.844 мурожаат келиб тушган. Арз қилувчиларнинг ичида ўзбекистонликлар етакчилик қилади – 3.844 одам шикоят қилган, кейинги ўринни Қирғизистон – 2.391 одам, Тожикистон – 2199 фуқаро арз билан учинчи ўринни эгаллайди. Шунингдек, , Молдовадан - 233, Озарбайжондан - 134, Арманистондан – 71 фуқаро шикоят қилган. Мурожаат қилганларнинг 28% полиция ходимлари томонидан пора олинаётганидан, 8,5% - ҳибсдаги қийин аҳволда ушлаб турилгани, 1,7% - калтаклангани устидан шикоят қилган.\nВалентина Чупик айрим “меҳмондўст” полиция бўлимларини айтиб ўтди.\n- Подольск шаҳрининг №4 полиция бўлимида ҳар куни номаълум сабаблар билан ҳибсга олинган одамлар бўлади. Люберци шаҳрининг №1 полиция бўлими ходимлари квартираларни кезиб, гарчи чет эл фуқаролари яшаётган жойига регистрация қилинган бўлсаям, ҳар бир одамдан 2.000 рублдан “ўлпон” ундирадилар. Софринодаги полиция ходимлари эса кўриниши славян бўлмаган фуқароларни участкага олиб келиб, ҳар биридан 4 минг рублдан пул ундиради. Раменки-1 ички ишлар бўлими ходимлари ҳаммани доғда қолдирган: олтита полиция ходимининг ҳар бири Ўзбекистон фуқаросидан бир ярим мингдан пул ундирган! Полиция нимага куч сарфлаяпти ўзи?! Тергов қўмитаси мазкур иш бўйича жиноий иш қўзғатган.\nЮрист саволларига Александ Жировнинг жавоб беришига тўғри келди. У чет эл фуқаролари ўз юртидаги оғир аҳвол туфайли Россияга иш ахтариб келиши, уларни ҳуқуқий ҳимоя қилиш заррурлигини тан олди. Ва бутун айбни...мигрантларнинг ўзига тўнтариб қўймоқчи бўлди.\n- Кўпчилигининг саводи паст, русчани билишмайди. Хўш, улар нима иш қила олади? Гарчи улар ўз юртига пуллар жўнаётгани билан, у ердаги (ватанидаги) маҳаллий ҳукумат мигрантларнинг мослашуви учун пинагини ҳам бузишмайди. Россияда саводсиз одамнинг ишга рухсат берувчи ҳужжатни олиши қийин кечади. Мана шу ерда уларнинг фирибгар юртдошлари пайдо бўлиб, сохта ҳужжатларни тақдим қилишади. Мана калаванинг учи қаерга яширинган, — деди топқир Жиров.\n- Менга бир йилда 17 минг одам шикоят билан мурожаат қилади, - деди Чупик. - Улардан 10 мингта ариза полиция томонидан пул сидириш билан боғлиқ, 1500 маош тўланмагани ва 250 дона шикоят сохта ҳужжатлар юзасидан бўлди. 10 мингга қарши 250 дона шикоят! Сиз нималар деяётганингизни биласизми ўзи?! Мигрантларнинг сохта ҳужжатлар тайёрлайдиган “юртдошлари” полиция ходимлари олдида фариштанинг ўзгинаси. 2017 йили менга тушган 250 та шикоятнинг 113 таси полиция ходимлари томонидан сохта ҳужжатлар берилгани билан боғлиқ бўлган. Улар мигрантларнинг ҳақиқий миграция учётини олиб “сохта ҳужжат” деб йиртиб ташлаганлар ва кейин сохта ҳужжатларни “ҳақиқий” деб 5.000 рублдан пуллаганлар. Шунинг учун буни этник жиноий гуруҳ сифатида бўрттиришнинг кераги йўқ! Бу коррупция билан боғлиқ жиноятдир!\nCaritas France лойиҳасининг координатори, мигрантлар учун тренинглар ўтказадиган Татьяна Зорина, мигрантларни саводсизликда айблаш ноўринлиги, муаммо бошқа нарсада эканига эътибор қаратди. Мигрантнинг саводли бўлиши, унинг полиция томонидан ҳибсга олинмаслигига кафолат беролмайди.\n- Тренингда бизлар, аввало, полиция ходимлари билан қандай муносабатда бўлиш кераклигини ўргатамиз. Лекин мигрантлар бизнинг тавсияларимиз ҳаётда иш бермаслиги, полициячилар барибир уларнинг пуллларини шилиётганидан шикоят қиладилар. Шунинг учун, муаммо мигрантларнинг бесаводлиги билан боғлиқ эмас. Россияга кўпгина ўқимишли одамлар келади, лекин бу омил уларга ёрдам беролмайди, — деб таъкидлади Зорина.\nҚирғизистондан келиб, ўз юртдошлари учун тренинглар ўтказаётган мутахассислар ҳам шу каби муаммолардан мигрантлар шикоят қилишларини айтдилар.\nЛекин Ичкии ишлар органи вакилининг дискрминация борлигини тан олгиси келмади.\n- Россияда Қирғизистондан келган 600 минг мигрант бор, сизга бўлса бор-йўғи 10 мингта шикоят келиб тушган. Бу Россияда қирғизларга бўлган муносабат яхши эканидан дарак беради. Бундан ташқари, улар патентсиз ишлаш ҳуқуқига эгалар, — деди Александр Жиров.\n- Қонуний ҳужжатларни расмийлаштирган фуқаролар муаммоларга дуч келмаслиги яхши биладилар. Ҳужжат текширувидаги дискриминация дегани нима ўзи? — ҳечам тинчимади Жиров.\n- Бу, гарчи мен Ўзбекистон фуқароси бўлсам ҳам полиция келиб мени текширмаслигини, шеригимнинг Россияда доимий яшашга рухсатномаси (ВНЖ) бўлгани билан доимо полиция текширишини англатади. Чунки унинг кўзлари меникига ўхшаш мовий эмас, сочлари малласоч эмас, — деб жавоб берди юрист.\n- Бизда кўрсатма бор, плюс телевизорда Сириядан нималар бўлаётгани, террорчиларнинг кўпчилиги Шимолий Кавказ ва Марказий Осиё фуқаролари эканини одамлар билишади. Шунинг учун аҳоли шубҳаланган одамлар устидан полицияга қўнғироқ қилиб, уларни текшириш кераклиги айтишлари мумкин, — деди Жиров.\n- Нега ирқчилик кайфиятидаги одамларни текширмайсизлар? — дея ўринли савол берди Валентина Чупик.\nМосква вилоятида “Нолегал мигрант” операцияси доирасида ушланган мигрант. Kracik.ruсайти фотоси\nДавра суҳбати иштирокчилари яна бир бор ИИВ вакилидан нима учун метрода доимо кавказ ва осиёча ташқи кўринишга эга одамларни ноўрин текширишлари бўлишини сўрадилар.\n- Оддий фуқаро сифатида жавоб бераман, — деди Жиров. - Қишда кўплаб чет эл фуқаролари метро ичида жамланиб туришади. Улар нима учун туришибди? Террорчилик хавф даражаси полиция ходимини бориб, уларни текширишга ундайди.\nИштирокчилар полиция ходимлари гуруҳ одамларни эмас, метро, электр поезди ва автобуслардаги алоҳида одамларни тутиб текширишларини таъкидладилар. Бу ерда терисининг ранги ва ташқи кўринишидан ташқари бирорта сабаб кўринмайди, деб аниқлик киритдилар ҳуқуқ ҳимоячилари.\nАлександр Жиров виждонсиз полиция ходимларини аниқлаб, уларнинг устидан жиноий иш қўзғатиш кераклигини айтди.\n- Минглаб Марказий Осиёдан келган мингрантларга тақиқ қўйилади, минглаб одамлар депортация қилиняпти, бу адолатданми? Бу ксенефобия эмасми? Россиядаги украиналикларнинг сони 2,5 миллион, Тожикистон фуқаролари эса 879 мингни ташкил қилади? — деб эътироз билдирди ҳуқуқ ҳимоячиси Каримжон Ёров.\n- Нима сабаб билан мигрантларни депортация қилишяпти? — деб сўради Жиров.\n- Уларни судга олиб келганлари сабабли. Бизлар ҳар куни мигрантларни ноқонуний мамлакатдан чиқариб юборилаётганининг гувоҳи бўламиз. Судга келтирилган ҳар қандай одам депортация қилинади, — деди Валентина Чупик.\n- Мигрантлар Россияда ҳалол ишлашни хоҳлайдилар. Уларнинг орасида ҳеч ним маърифий ишларни олиб бормагани учун, улар бу ерга келиши билан кўнгилсиз воқеаларга дучор бўладилар. Улардан кўпчилиги керакли пайтда Россияни тарк этиш лозимлигини билишмайди. Муддат вақти бузилганидан сўнг, Россияга қайтиб келган муҳожирни мамлакатга киритишмайди. Чунки у олдиндан қонунни бузган бўлиб чиқяпти, — деб тушунтирди Жиров.\n- Россияда қонунлар шундай ёзилганки, оқибатда мигрант барибир уни бузган бўлиб чиқади, — деди Каримжон Ёров. - регистрациянинг 81% фоизи мигрантнинг яшаётган жойига эмас, унинг ишлаётган юридик манзилига қилинади. Турган гап, хонадонларни текширувчи участка нозири уйга қайд қилинмаган мигрантни участкага олиб боради, кейин унинг тақдири билан суд шуғулланади. Бечора мигрант қаерда яшасин ахир?\n- Депортациянинг 80% мигрантнинг яшаш жойига регистрация қилинмагани билан боғлиқ. Бундан участка нозирлари унумли фойдаланиб қолмоқдалар. Улар ҳар бир мигрантдан 2000 рубль “ўлпон” ундирадилар, — деб қўшимча қилди Чупик.\nБироқ, полиция вакили “резинали квартиралар” кўпайиб кетгани, яъни битта хонадонга юзлаб чет элликлар регистрация қилингани боис мигрантларга жаъзо берилаётганини таъкидлади.\n- Гап айнан шундадир. Мигрант ўзини-ўзи регистрация қилолмаганидан кейин, нега жазо уни прописка қилган орган ходимларига нисбатан қўлланилмайди? - дея ўринли савол берди Ёров.\nҲуқуқ ҳимоячилари бўш келмадилар. Мигрантларни миграция учётига қўйиш Россиядаги энг қийин масаладир. Юрист Батиржон Шерматов яна бир бор ИИВ ходимига мигрант ўз ихтиёри билан учётга туролмаслиги, хонадон эгалари уларни регистрация қилишдан бош тортишларини уқдирди.\n- Мен саккиз йилдан бери бир москвалик хонадонини ижарага оламан. Лекин у доим мени уйига регистрация қилишдан бош тортади. Бошқа мигрантлар билан ҳам мана шундай аҳвол юз беради. Шунинг учун 80 фоиз меҳнат муҳожирлари регистрацияни сотиб олишга мажбур бўляпти. Улар нима қилсин? — деди Шерматов ва у терроризмга қарши курашда мигрантларни текшириш нима роль ўйнашини сўради.\n- Мамлакатга кириб келган мигрантнинг регистрациядан ўтиши борасида қонун бор. Уни бузишга ҳеч кимнинг ҳаққи йўқ, — деди Жиров. Лекин иккинчи савол жавобсизлигича қолди.\n- Қонун шундай тузилганки, уни ҳечам бузолмайсан, — деди Чупик. - Биз миграция учёти йўқлиги жамият хавфсизлигига зарар келтирмаслигини исбот қилмоқчимиз. Учётнинг йўқлиги тартиб бузарликка кирмаслиги керак. Ҳаттоки “Миграция учёти тўғрисида” ги қонунда ҳам “агар мигрант миграция учётига қўйиш имкониятини тополмаган бўлса, у жавобгарликка тортилмаслиги керак”, деб ёзилган.\nТомонлар келишолмади, чунки ҳар ким ўзининг ҳақлигини исбот қилиш билан банд бўлди. Шунинг учун тадбир сўнггида тавсияларга ўтишга келишилди.\nАлександр Жиров ИИВ йирик бошқармалари қошида фаолларнинг мигрантларга ёрдам кўрсатадиган бўлимларини тузиш тавсиясини берди.\n- Шунингдек, мен ИИВ ҳузуридаги жамоат кенгаши, масалан, “Яблоко” партияси жамоат кенгашига аъзо бўлиб, улар орқали полицияга таъсир ўтказишни таклиф қиламан, - деб қўшимча қилди Жиров.\nУнга жавобан Чупик Москва ишчи ишлар бош бошқармаси қошида жамоат кенгашини тузиш таклифи киритилгани, лекин бу таклифга “ички ишлар органи фаолиятига аралашиш” баҳоси берилиб, у дарҳол рад этилганини айтиб ўтди.\nВаниҳоят, давра суҳбати иштирокчилари томонидан қўшма тавсиялар ишлаб чиқилди:\n- миграция бошқармаси ходимларидан ташқари барча полиция ходимларига чет эл фуқароси мақомини текширишни ман қилиш;\n- Чет эл фуқароси мақоми билан қизиққан полиция ходимлари мигрантларни полиция бўлимига эмас, миграция бошқармаси бўлимига текширувга келтириши кераклиги;\n- тартиб бузарлик ва маъмурий тартибни бузганликда гумон қилинмаган чет эл фуқаросини уч соатдан ортиқ ушлаб турмаслик;\n- миграция учётини текшираётган, чет эл фуқаролари билан ишлайдиган полиция ходимларини чет тиллари таржимаси дастурларига эга планшет билан таъминлаш.\nТавсиялар қаторига ички ишлар органлари ҳузуридаги жамоат кенгашларига мигрантлар ҳуқуқларини ҳимоя қилувчи жамоат ташкилотлари вакилларини киритиш, полиция ходимлари иштирокида ҳуқуқни ҳимоя қилишга доир тренинг машғулотларини ўтказиш, арзимаган ҳуқубузарлик учун чет эл фуқаросини ушламаслик таклифлари киритилди.\nДавра суҳбати доирасида ишлаб чиқилган таклифлар Россия президенти ҳузуридаги инсон ҳуқуқлари Кенгашига йўлланди.


«Ўзбегим аёли-2021» Миллий мукофоти соҳибалари — Фарғона шифокори\nПойтахтимиздаги Алишер Навоий номидаги Ўзбекистон давлат академик Катта театрида «Milliy» телеканали томонидан таъсис этилган «Ўзбегим аёли — 2021» миллий мукофотини топширишга бағишланган тантанали тадбир бўлиб ўтди.\nЮртимизда умрини эзгуликка бағишлаган, фидойи меҳнати билан Ватан равнақига ҳисса қўшаётган матонат соҳибалари кўп. Уларнинг хизматлари, ҳиммати, фидойилиги, ўз ишига садоқати ва жасорати таҳсинга лойиқ.\nБу йили ҳам мазкур мукофотга турли ҳудудлардан 100 нафардан ортиқ номзодлар тавсия этилган бўлиб, уларни саралашда даъвогар аёлларнинг жамиятдаги роли, иш фаолиятидаги жасорати, мураккаб кечган пандемия шароитидаги хизматлари алоҳида эътиборга олинди. Улардан фаолияти энг яхши деб топилганлари «Ўзбегим аёли» Миллий мукофотига муносиб кўрилди.\nТақдирланганлар ичида тиббиёт ходимларининг борлиги диққатга сазовордир.\nЖумладан, Самарқанд вилояти болалар кўп тармоқли тиббиёт маркази кардиохирурги Нисо Турдиева, «Тез ёрдам» телелойиҳаси мутахассислари, Инновацион соғлиқни сақлаш Миллий палатаси клиник протоколлари ва стандартларини ишлаб чиқиш бўлими бошлиғи Клара Ёдгорова, «De-factum laboratories» клиникаси иммунолог шифокори Азиза Хўжаева, Республика ихтисослаштирилган эпидемиология, микробиология, юқумли ва паразитар касалликлар илмий амалий тиббиёт маркази илмий ходими мутахассиси Дилдора Секлер ҳамда Соғлиқни сақлаш вазирлиги Вирусология институти илмий ходими, Раъно Қосимовалар «Ўзбегим аёли- 2021» миллий мукофотига лойиқ топилди.\n—Болалар юрагида жарроҳлик амалиётини ўтказиш ғоят мураккаб ва масъулиятли жараён, — деди Ўзбекистондаги ягона кардиожарроҳ аёл шифокор, хориждаги карьерасини ташлаб юртимизга болаларни даволаш учун келган Нисо Турдиева. —Бу жараёнда асосий натижа— жажжи бемор юрагининг қайтадан ишлаб кетишини кўриш олий бахтдир.\nТадбирда мукофотлар ўз эгаларига тантанали тарзда топширилди.\n← Фарғонада 600 минг нафардан зиёд аҳоли коронавирусга қарши бепул эмланади\nЎзбекистонда болалар гематология ва онкологияси соҳасини ривожлантиришга доир қарори лойиҳаси муҳокамага қўйилди →\n15.08.2020 fsh.uz 303\n30.07.2019 fsh.uz 816\n28.11.2019 fsh.uz 295


Инновацион ривожланиш вазирлиги аҳолида сақланаётган ноёб қўлёзма, тошбосма китоблар ва тарихий ҳужжатларни сотиб олмоқда\n16:33 / 20.03.2019\nИнновацион ривожланиш вазирлиги аҳолида сақланаётган ноёб қўлёзма, тошбосма китоблар ва тарихий ҳужжатларни Инновацион ривожланиш ва новаторлик ғояларини қўллаб-қувватлаш жамғармаси маблағлари ҳисобидан харид қилиб, Абу Райҳон Беруний номидаги Шарқшунослик институти фондига тақдим этмоқда.\n– «Жамғарма томонидан 2018 йилда 117 турдаги 158,1 млн. сўмлик ноёб ҳужжатлар Абу Райҳон Беруний номидаги Шарқшунослик институти Фондига ўтказилди», — деди Инновацион ривожланиш ва новаторлик ғояларини қўллаб-қувватлаш жамғармаси Ижро этувчи директори Бунёд Охунов. –2019 йилда эса 161 турдаги жами 417,6 млн. сўмлик ноёб қўлёзма ва тарихий манбалар харид қилинди ҳамда Абу Райҳон Беруний номидаги Шарқшунослик институти Фондига тақдим этилди.\nХарид қилинган манбаларнинг тури, фан соҳасига кўра тарих, адабиёт, табобат, ислом қонуншунослиги, ақида, тафсир ва бошқа турли мавзуларга тегишли бўлган китоблар, шунингдек хонларнинг буйруқлари, қозиларнинг юридик ҳужжатларининг оригинал нусхалари ҳам мавжуд.\nМаълумки, ҳар қандай қадимий қўлёзма ва унинг қадимги даврда кўчирилган нусхаларининг ҳар бири ноёб хусусиятга эга ҳисобланади. Тадқиқотчилар, магистр талабаларнинг диссертациялари мавзуси сифатида илмий муомалага киритилади. Лекин оригинал тарихий ҳужжатлар моддий қийматидан ташқари ҳуқуқ, тарих ва исломшунослик соҳалари соҳаларида муҳим тадқиқот манбаси ҳисобланади. Президент қарори ижроси жараёнида 120 дан ортиқ оригинал тарихий ҳужжатлар Институтга қабул қилинди ва “Тарихий ҳужжатлар” коллекциясини бойишига хизмат қилди.\nИнститут фондига қабул қилинган ноёб манбалар сирасига кирувчи Алишер Навоийнинг “Навоий девони”, Абдураҳмон Жомийнинг “Нафахот ал-унус”, Саъдий Шерозийнинг “Шавқи гулистон”, Муҳаммад бин Юсуф Самарқандийнинг “Салоти Масъудий”, Бедилнинг “Куллиёти Бедил”, Ёқуб Чархийнинг XVI асрга оид “Тафсири Мавлоно Яъқуб Чархий”, Муҳаммад Ғаззолийнинг “Кимёи Саодат”, Аҳмад Яссавийнинг “Ҳикмат” каби қўлёзма асарлар адабиёт, тарих, қонуншунослик, исломшунослик соҳаларидаги тадқиқотлар учун муҳим манбалар бўлиб хизмат қилади.\n– «Оригинал тарихий ҳужжатлар борасида ҳам кутилмаган ноёб тарихий ҳужжатлар аниқланди ва манбалар хазинасига қабул қилинди. Одатда оригинал ҳужжатларнинг бир девонхонага ва қозига тегишли бўлган тўплам коллекцияси камдан кам учрайди», – деб таъкидлади Абу Райҳон Беруний номидаги Шарқшунослик институти фонди мудири Шарифжон Исламов. – Масалан, Бухоро қозиларидан бўлган Мулло Бадриддин ва Мулло Шарафиддин девонхоналарида расмийлаштирилган, 1320-1330 ҳижрий йилларга тегишли бўлган ҳужжатлар тўплами соҳа мутахассислари учун ноёб тадқиқот манбаси бўлиб хизмат қилади. Шу билан бирга, тарихий ҳужжатлар орасида Ҳива хонларидан Абул-Музаффар Саййид Муҳаммад Раҳим Баҳодирхонга тегишли 5 та оригинал тарихий ҳужжатлар ҳижрий 1250-1270 йилларга (XIX аср бошларига) оиддир.\nЎзбекистон Республикаси Президентининг 2017 йил 24 майдаги ПҚ-2995-сон қарори қабул қилингунга қадар аҳоли қўлида сақланаётган манбаларни харид қилишнинг молиявий имконияти етарли эмас эди. Натижада, фуқароларда ноёб манбаларни сақлаш бўйича зарур малака ва имкониятнинг йўқлиги боис вақт ўтиши билан улар жисмонан йўқолиб борар эди. Эндиликда Институт “Қўлёзмалар фонди”га қабул қилинган ноёб манбалар халқаро талабларга мувофиқ тарздаги ҳарорат, намлик ва ёруғлик меъёрлари таъминланган ҳолда сақланмоқда.\nХарид қилинган манбалар тарихий, бадиий, адабий, диний ва илмий аҳамиятга оид манбалар ҳисобланади. Манбаларни сотиб олиш орқали уларни илмий муомалага киритиш, ёш тадқиқотчиларга тадқиқот манбаси сифатида белгилаш таъминланади, аҳоли қўлида зарарланиш ва йўқолиб кетиш хавфи бартараф этилади.\n14:37 / 30.06.2020\nЎзбекистонда ишлаб чиқарилган сунъий нафас бериш аппарати фойдаланишга топширилди\n00:10 / 07.04.2020\n13:32 / 03.04.2020\nЖаҳон банки Инновацион ривожланиш вазирлигининг коронавирусга қарши курашиш илмий лойиҳаларини молиялаштиради


Тожикистон-Қирғизистон чегарасида 3 апрел куни юз берган мажоро туфайли Тожикистон чегара хизмати ҳарбий хизматчиси ва Қирғизистон фуқароси жароҳат олди.\nҲодиса бартараф этилди, Қирғизистон ва Тожикистон чегара хизмати вакиллари чегаранинг мазкур участкасини қўриқлаш тартиби юзасидан келишиб олдилар.\nҲар икки томон чегара хизмати вакилларнинг маълум қилишича, яраланганларнинг аҳволи қониқарли. Томонларнинг маълум қилишича, қирғиз-тожик чегарасининг Боткен вилоятидаги мажорога Қирғизистоннинг Уч-Добо қишлоғида истиқомат қилувчи аҳоли вакилининг тўсиқ девор ўрнатишга уриниши сабаб бўлган. Қишлоқ ҳудуди давлат чегарасининг келишилмаган участкаси бўлиб, бу ерда ҳар қандай хўжалик фаолиятини юритиш тақиқланади.\n«Қирғизистон фуқороси бўлмиш аёл тақиқларни инкор қилган, бу ўз навбатида Исфара туманидаги Хўжа Аъло қишлоғида истиқомат қилувчи Тожикистон фуқароларининг эътирозларига сабаб бўлган. Даҳанаки жанжал ҳар икки томондан 50га яқин киши иштирок этган муштлашувга айланиб кетди, икки мамлакат фуқаролари бир бирларига қарата тошлар улоқтиришди», дейилади Тожикистон ва Қирғизистон чегара хизматлари тарқатган хабарда.\nМажоро бошланганидан ярим соат ўтиб бартараф этилди. Айни дамда чегара ҳудудларида истиқомат қилувчи аҳоли билан Қирғизистоннинг Боткен ва Тожикистоннинг Исфара тумани раҳбарлари учрашув ўтказмоқда.\nИжтимоий тармоқларда мажоро видеоёзуви тарқатилмоқда. Унда томонлар бир-бирларига қарата тош отаётганини кўриш мумкин.\nҚирғизистон ва Тожикистон ўртасидаги давлат чегарасининг узунлиги 971 километрни ташкил қилади, шундан 519 километри ҳамон белгиланмаган. Икки мамлакат чегарасида 70га яқин баҳсли участкалар бор.


Сиз севган адиблар – Тоғай Мурод. От кишнаган оқшом (қисса) | ДУНЁ ЎЗБЕКЛАРИ | Mobile Version\nСиз севган адиблар – Тоғай Мурод. От кишнаган оқшом (қисса)\n08/04/2020 Ismat Khushev Адабиёт\nЧоп этилган 06.01.2014 Муаллиф Ziyouz.uz\nБир эрта уйғониб, калламга қўл югуртирдим. Сочларим орасида яра-чақалар уч берди. Пар-войим фалак бўлди, юра бердим. Онамга-да айтмадим.\nКалхонада… Уҳ, айтгили йўқ. Дўхтир дегани бераҳм экан. Онамни кўрдим, биродарлар, онамни…\nКатта телпак сотиб олдим. Қишин-ёзин қулоқларимгача бостириб кийиб юрдим. Мактабда-да телпагимни олмадим.\nКалламни қўлларим билан яширдим, ҳўнграб йиғладим. Сиёҳдонни олиб, муаллимнинг юзига отдим. Тегмади. Кейин, ташқари отилдим. Мактабдан қочиб кетдим.\nОдамлар мени кал дейдиган бўлди! Зиёдулла кал эмиш! Э, тавба-е, тавба-е!\nEнди, Зиёдулла кал, демайдиганлардан ўпкаладим. Айниқса, почтачидан ҳафсалам пир бўлди. Қачон кўрса ўртоқ Қурбонов, дейди. Ғашим келади. Мени майна қилаётгандай туюлади.\n— Эл қатори Зиёдулла кал дея беринг. Ўз отим ўзим билан…\nХудога шукур-е, энди почтачи-да кал дейдиган бўлди! Диплом сўрамайдиган турли ишларда ишладим. Қоровул бўлдим, гўлоҳ бўлдим. Охири подачи бўлдим. Эл қўйини боқдим.\nАдирларда қўй боқиб, най чалдим. Нафасим етмай қолди. Шунда, эски бир дўмбира топдим. Дўмбирамни сайратдим, бепоён адирлар, ёйилиб ўтлаётган қўйлар, чўққилар учида узмай чуғурлаётган қушлар, паға-паға оппоқ булутларга қараб достон айтдим. Бу достонларни тўйлар, олис ялдо кечалари боболаримиз бири қўйиб бири айтар эди. Боболарнинг кўплари раҳматлик бўлди. Раҳматликлардай достон айтиб бўлмайди. Бизники, баҳоли қудрат…\nБиродарлар, сиз сўраманг, мен айтмайман… Оти Момосулув эмиш. Юзлари кулчадайми, ё, су-лувми? Кўзлари қорами, ё зиғир гулидайми? Қошлари қуюқми? Қуюқ бўлса, қайрилмами? Ке-часилигидан кўрмас эмишман, билмас эмишман.\nОйга қўл силтаб, ўримдан турибман. Момосулувлар деворидан ошибман. Ити йўқ эмиш. Дарахтлар паналаб, деразасига термилибман. Олмаларидан узиб-узиб ебман. Кейин, айвонига, ундан ичкарига кирибман. Тимирскиланиб, тўшагини топибман. Момосулув уйғониб кетибди, чириллайман, кет, дебди. Мен ёлворибман. Қўлимни узатибман. У қўлимни қайтариб, ўзимга сурибди. Кейин, Момосулувнинг қўйнига кирибман!\nБиродарлар-е, жамики олам бир тараф, қўйин деганлари бир тараф экан! Аҳай-аҳай!\nМен тинмас, Момосулувнинг кўнглига-да кирибман! Ошиқона-ошиқона қадамлар босиб, кўнглини овлабман. Зим-зиё бир олам эмиш. Теварак ҳувиллаб ётармиш. Қимирлаган жон йўқ эмиш. Эркак зотининг ўзи тугул, излари-да йўқ эмиш. Беҳиштдай бир олам эмиш.\nКўзимни очсам уй зимистон, болишни қучоқлаб ётибман.\nEрталаб таътил қилдим. Белимга тушлик ўрадим. Заранг таёғимни олдим.\nEлбурутдан подаётоққа бордим. Бир тошга ёнбошлаб олдим.\nEл қўй-ечкиларини ҳайдаб келди. Шунда… шунда, у-да келди!\nЁ, пирим-ей, ё пирим-ей! Кал бўлса нима бўпти? Гап жундами? Жунда ақл борми, хоҳлаган ерига бита беради-да. Бировга қуюқ битади, бировга сийрак битади. Яна бировга битта-да битмайди. Бу яратганнинг иши-да!\nЖун экиш деҳқончиликмидики, айб бўлса! Ана, калласига жун экмади, экса-да, суғориб, парваришламади, оқибат, қуриб қолди, деса. Майли, ана унда мени камситсин. Зиёдулла калда эркаклик уқув йўқ, муштдай калласига жун экиб ололмади, десин. У яхши эр бўлмайди десин…\nБировини ушлаб, олд туёқларини жуфтладим. Туёқлари орасидан мушт урдим. Муштим ўтмади. Борди-ю ўтса, яхши от бўлади. Қўйиб юбордим. Яна бировини кўрдим. Дурустгина-ю, фақат қорни йўқ. Бор бўлса-да, жуда тор. Буниям қўйиб юбордим, бўлмайди!\n— Емиш? Худо ҳар жониворни ўз ризқи рўзи билан яратади. От битди — қанот битди. Емиш то-пилади.\nEл менга-да бурнини жийириб қаради, отимгада бурнини жийириб қаради. Эл, оғзини ушлаб кулди, пиқ-пиқ кулди, қўли билан кўрсатиб кулди, пана-паналарда кулди.\nШу боис, бўзни тарбиялай бердим, кеча-ю кундуз тарбияладим. Зўр бериб тарбияладим. Қандай қилиб тарбияладим? Айтмайман, бировлар билиб қолади, айтмайман…\nБизнинг бўз тўққизга тўлди, тўққизда бўлди. Шунда… шунда, бир орзум, ўн орзу бўлиб болала-ди. Бир қувончим ўн қувонч бўлди!\nАввал-аввал ишонқирамадим. Шофёрга синчиклаб қарадим. Чин гапга ўхшади. Шундан кейин қўйларни шу яқиндаги Асад чўпонга тайинлаб келдим.\nЎзимда йўқ хушвақт бўлдим. Э, яшанг-е, раис ака-е, дедим. Бизга ўхшаган калларнинг ялтироқ бошига-да офтоб чиқсин дебсиз-да, дедим. Э, шоп мўйловингиздан-е, дедим.\nҲали тутилмаган беқасам чопонимни кийдим. Телпагимни кийдим…\n— Йўқ, ёзинг. Оғзингизга келганини пала-партиш гапирасиз, уни бориб, монтаж қилишни айтсангизчи! Ёзинг: «Қуёш заррин кокилларини ёйиб, уфқдан бош кўтарди…» Йўқ, ўчиринг. Бадиий қисмини ўзим ёзаман, сизга оғирлик қилади. Аҳа, бошладик: «Болалигимдан чўпон бўлиш орзум бор эди. Шу орзу мени чўпонликка чорлади. Мактабни битириб, қалб амри билан колхозда қолдим. Мана, ҳозир жавлон уриб меҳнат қилмоқдаман…» Аҳа, энди план, мажбури-ятларни ёзинг. Ким билан сотсиалистик мусобақа ўйнагансиз? Ана шуни ёзинг. Кейин, ҳар бир совлиқдан қўшимча қанчадан қўзи олмоқчисиз? Ана буни ёзинг!\n— Ҳа-ҳа-ҳа! Бори шуми? Ҳа, ўртоқ Қурбонов, ўртоқ Қурбонов! Булар абстракт гаплар! Радио-очеркка конкрет фактлар керак! Орденлар! Медаллар! Ёрлиқлар!… Ҳмм, бўпти, ўртоқ Қур-бонов, сизга рухсат.\nЖўшиб кетдим. Дўмбирамни олиб достонимни бошладим. Достонимда бир ҳовлига келин келди. Ҳовлида гулхан ёқилди, чанқовуз чалинди. Келин отда келди. От оловни бир айланди. От достон бўлди.\n— Маладес, ўртоқ Қурбонов, маладес. Аҳа, энди, чанқовуз, гулхан… эски гаплар, ўртоқ Қурбонов. Достон, ҳа, достон! Замон, давр нафаси йўқ. Интеллектуаллик йўқ, интеллектуаллик! Кўриб турибсиз, ҳозир атом асри. Мана, космонавтлар яна ойга учди… Хўп бўлмаса, ўртоқ Қурбонов.\n— Аҳа, яхши, яхши! А-а-ауф, чёрт, уйқу босаяпти. Нима десак, экан… отлар… отлар патриархал ҳайвон, ўртоқ Қурбонов. «Отни боқсанг қашиб боқ, сувини ташиб боқ!» Хўш, нима бўпти? Маълум гап-ку! Албатта отга сув беради-да, бўлмаса бензин берармиди? Қуп-қуруқ дидактика! Халқ оғзаки ижоди, ҳа, халқ оғзаки ижоди! Примитив, примитив! Интеллектуаллик йўқ, интеллектуаллик! Интеллектуал проблемалар кўтарилиб, ижобий ҳал қилинмаган! Ижодингизга муваффақият, ўртоқ Қурбонов. Изланинг, кўпроқ классикларни ўқинг. Айтайлик, Бетховен, Чайковский, Ашрафий…\n— Анави тўнғич акангизнинг қўйлари бўлмайди! Бари ўзидай калтафаҳм! Сизнинг қўйларингиз шундай доно, шундай ўқимишли… Ҳай-ҳай-ҳай, садағаси кетсанг, мухбирнинг қўйларининг!!\nEнди сўйилган қўй қуйруғини тузлаб-тузлаб бердим…\nКитобни MP3 форматда тингланг.\nАъзам Ўктам (1960-2002) “Ўтганлар ёди” туркумидан…\n1 март -Зулфия таваллуд топган кун – БАҲОР КЕЛДИ СЕНИ СЎРОҚЛАБ\nКоммуна ОЛИМОВА: САИД АҲМАД ЁДИ\nМирзоҳид Мирзараҳимов: РАЙҲОН (ҳикоя)\nКечаги адолатсизлик: МХХ Абдулла Орипов юбилейини ўтказишга рухсат бермади…\nКарим Баҳриев: Агар Чарос қизим ҳаёт бўлганда 6 апрелда 20 ёшга кирарди…\nРавшан Шамс: “Дунё ўзбеклари” бу гавҳарни Америкадан туриб топди…\nМуҳаммаджон РАҲМОНОВ: Талаба укам Исматжонга…


Футзал. ОЧ чорак финалидан олдин матбуот анжумани ўтказилди / CHAMPIONAT.asia\n12:03МЮ Гризманнинг вакилига мурожаат қилди 0 12:00Бугун намойиш этиладиган футболга оид кўрсатувлар жадвали (Спорт ТВ, Матч ТВ, Футбол ТВ) 1 11:49Туркия - Ўзбекистон ўртоқлик ўйинига ташриф буюрадиган мухлислар учун ЎФА томонидан бепул чипталар тақдим қилинади 8 11:22Лионель Месси Гризманн ҳақидаги саволга жавобан атиги 6та сўз айтди 22 11:00"Эвертон" "Арсенал" футболчисини харид қилишга яқин 0 10:40Суперлига. Бугун 10-турнинг дастлабки 4та ўйини бўлади 34 10:39Криштиану Роналдунинг қимматбаҳо машиналари (ТОП-10) 8 10:32Аёллар чемпионати: 7-тур якунига етди 1 10:30U-21 Биринчилигида 10-тур учрашувлари старт олди 3 10:25"Қўқон-1912" 9-турдан сўнг икки легионер билан хайрлашди 8 09:49Рафаэль Бенитес “Ньюкасл”да фақат битта шарт билан қолишини маълум қилди 5 09:43А Серия, Лига 1 ва Бундеслига клублари “Арсенал” ҳимоячиси учун курашади 0 09:23Ришарлисоннинг трансфер нархи маълум бўлди 7 08:48“Лион” Депайнинг “Ливерпуль”га ўтишига қаршилик қилмайди 7 08:44“Тоттенхэм” “Борнмут”нинг икки ўйинчисига кўз тикди 0\nФутзал. ОЧ чорак финалидан олдин матбуот анжумани ўтказилди\n07 фев 2018 11:34\nФутзал бўйича Ўзбекистон терма жамоаси Осиё чемпионати чорак финалида Вьетнамга қарши баҳс олиб бориши ҳақида хабар берилганди.\nБугун, 7 февраль куни 1/4 финал беллашуви олдидан матбуот анжумани бўлиб ўтди.\nЎзбекистон терма жамоаси бош мураббийи Баҳодир Аҳмедов бўлажак беллашув олдидан қуйидаги фикрларни билдириб ўтди.\n“Аввало, чорак финалга қадар етиб келган жамоаларни табриклайман. Вьетнам шаклланган жамоага эга эканини, яхши ўйнашини биламан. Бўлажак рақиб билан Туркманистонда Ёпиқ иншоотлардаги Осиё ўйинларида баҳслашганмиз. Ўшанда ҳам чорак финалда рўбаро келиб, 2:0 ҳисобида ғалаба қозонганмиз.\nЭртанги ўйинга аъло даражада тайёрланиб, майдонда бор кучимизни берамиз. Йиллар давомида тўпланган тажриба бизга кўмак беради. Бироқ, олдинги ўйинлар тарихда қолди, ҳозир янги ўйинлар ҳақида ўйлаш керак”, – деди Баҳодир Аҳмедов.\nВьетнам терма жамоаси бош мураббийи Мигель Родриго ҳам Ўзбекистонга қарши ўйин олдидан ўз фикрлари билан ўртоқлашди.\n“Ўзбекистон терма жамоаси Осиёнинг кучли жамоаларидан бири саналади. Жамоа 2010 йилдан буён совринли ўринларни эгаллаб келмоқда. Рақибнинг йиллар давомида тўплаган ушбу тажрибаси уларга устунлик беради. Биз ҳимояни мустаҳкам ушлашимиз лозим. Бўлажак ўйинда ҳеч кимга осон бўлмайди”, – деди Мигель Родриго.\nЭслатиб ўтамиз, эртага бўлиб ўтадиган Вьетнам - Ўзбекистон учрашуви Тошкент вақти билан 16:00да старт олади.\nТуркия - Ўзбекистон ўртоқлик ўйинига ташриф буюрадиган мухлислар учун ЎФА томонидан бепул чипталар тақдим қилинади 8


Ироқ полицияси: ИШИД жангарилари Ал-Фаллужадан қочмоқда\n01:38 / 17.06.2016\nИШИД террорчилик гуруҳи жангарилари Ироқнинг Ал-Фаллужадан шаҳридан Ироқ кучларининг ҳужуми остида оммавий равишда қочмоқда, деб маълум қилди Ироқ федерал полицияси бошлиғи Раид Шокир Жавдат. Бу ҳақда РИА “Новости” ахборот агентлиги хабар бермоқда.\n"ИШИД жангарилари Ал-Фаллужадан ғарбга томон оммавий равишда қочмоқда", деб айтди Жавдат.\nЖавдатнинг айтишича, айни вақтда ҳукумат қўшинлари шаҳарнинг марказидаги маъмурий биноларга томон 4 йўналишда ҳаракат қилмоқда. Жавдатнинг таъкидлашича, яқин орада шаҳарнинг ИШИДдан тўлиқ озод этилганини қайд қилиш мумкин бўлади.\n12 июнда Жавдат хавфсизлик кучлари шаҳарни 2-3 кун ичида штурм қилишни бошлашлари кераклигини айтганди.


Ҳали чиқмаган Android 11’ни эски ва арзон Redmi смартфонига аллақачон ўрнатиш мумкин! - Terabayt.Uz\nҲали чиқмаган Android 11’ни эски ва арзон Redmi смартфонига аллақачон ўрнатиш мумкин!\nGoogle компанияси ҳозирча Android 11 (ёки Android R) талқинининг дастурчиларга мўлжалланган жамланмасини тақдим этган. Биз унда iOS'даги каби функция жорий этилишини, смартфоннинг орқасидан чертиб бошқариш мумкин бўлишини (видеолари билан) маълум қилганмиз.\nҲаваскор дастурчилар эса ҳали «хом» бўлса-да, Android 11 базасида айрим смартфонларга прошивка ишлаб чиқишмоқда. Жумладан, Xiaomi компаниясининг ўтган йил февралда тақдим этилган Redmi Note 7 Pro модели учун шунақа прошивка тайёр.\nАйтиш керакки, Redmi Note 7 Pro глобал версияда чиқмаган – унинг фақат Хитой ва Ҳиндистон бозорларига мўлжалланган талқинлари бор. Гарчи уни MIUI график қобиғининг янги версиялари билан таъминлаб келишаётган бўлса-да, прошивкалар асосида ётувчи операцион тизим версияси ҳалиям эски – Android 9.0 Pie талқинида.\nШуни инобатга олиб, дастурчилар Android 11 Developer Preview 4 версияси базасида Redmi Note 7 Pro норасмий прошивкасини тайёрлашган ва уни мана бу ҳавола орқали юклаб олиш мумкин. Англаганингиздек, уни TWRP Recovery орқали ўрнатиш керак бўлади, бу эса смартфон кафолатини йўққа чиқаради. Шунингдек, прошивка ўрнатиш бўйича тажрибага эга бўлмасангиз, бу ишни устасига топширганингиз маъқул.\n#Redmi #Xiaomi #Android смартфон #прошивка #янгиланиш #Xiaomi Redmi Note 7 Pro #Android 11 R #Android 11 #Тизим янгиланиши


"Жанаўзен воқеалари Андижон воқеаларига ўхшаб қолмасин"\nҚозоғистондаги фуқаролик жамияти фаоллари Жанаўзен воқеалари 2005 йилги Андижон воқеаларига ўхшатилмаслиги учун расмийлардан шаффоф бўлишни сўрамоқда.\nМана бир неча кундирки, Қозоғистоннинг Жанаўзен шаҳрида содир бўлган воқеалар жамоатчилик диққат марказида қолмоқда.\nЗеро, аҳоли вакиллари ва полиция тўқнашувига сабаб бўлган муаммо сўнгги 6 ойдан буён ҳал этилмаётган ва ўша кездаёқ ишдан ноҳақ бўшатилганидан норози нефтчилар чиқишларини давом эттириб келаётган эди.\nБу норозиликларнинг айнан 16 декабр - қонли Желтўқсан воқеаларининг 25 йиллиги ва Қозоғистон мустақиллигининг 20 йиллиги арафасида қонли тўқнашувларга айлангани қозоғистонлик сиёсатчилару, мухолифатчиларнинг муҳокамаси диққат марказида қолмоқда.\nМанғистау вилоятининг Жанаўзен шаҳарчасида 16 декабр куни бошланган тўқнашув қурбонлари сони, расмий маълумотларга кўра, бугунга қадар 12 кишига етди. Аммо норасмий маълумотларда қурбонлар ва жароҳатланганлар сони бундан кўп бўлиши мумкинлиги айтилмоқда.\nАйни пайтда Жанаўзен шаҳрида фавқулодда ҳолат ва комендантлик соати жорий этилгани ҳамда шаҳарга хориж матбуоти қўйилмаётгани боис маълумотлардаги тафовутни мустақил манбалар орқали тасдиқлатиш имконсиз қолмоқда. Айнан мана шу жиҳат қозоғистонлик сиёсатчилар ва мухолифат фаолларининг эътиборини тортмоқда.\nСўнгги маълумотларга қараганда, ҳанузгача Жанаўзен шаҳри интернетдан узилган, телефон алоқаси ҳам издан чиққан.\nҚозоғистонлик мустақил журналист Сергей Дуванов бу вазиятни таҳлил қилишга уринар экан, Жанаўзенда тўкилган қон учун масъулият тўғридан- тўғри амалдаги ҳукумат зиммасида, деб билишини айтади.\n- Охир-оқибат шундай натижа билан тугаши кутилган эди. Менимча, бу ерда қон айнан ҳукуматнинг айби билан тўкилди. Яъни ҳукумат олти ойдан буён норозилик билдираётган нефтчиларнинг арзига қулоқ тумади, музокаралар столига ўтирмади ва уларни шу даражадаги бир аянчли, қизиққон аҳволга келтирди, - деб ҳисоблайди қозоғистонлик мустақил журналист Сергей Дуванов.\nУнинг фикрича, бугунга келиб шаҳардаги алоқа тармоқларини блок қилиш орқали Қозоғистон ҳукумати, одатдагидек, ўз камчилигини ёпишга уринмоқда ва бошқача айтилса, билвосита бу масъулиятни тан ҳам олмоқда.\nАснода бу журналист ва яна қатор қозоғистонлик таҳлилчилар нефтчиларнинг ярим йилдан буён тинч тарзда давом этиб келаётган норозилик намойиши қонли тўнашувга айланиб кетишига кимнингдир қутқуси сабаб бўлгани ва буни ҳукумат уюштирган бўлиши мумкинлигини тахмин қилмоқда.\nЖумладан, қозоғистонлик сиёсатчи, “Азат” партияси ҳамраиси Бўлат Абилов ҳам ана шундай фикрда.\n- Мен ўзим бу нефтчилар билан бир неча бор учрашган эдим ва улар мутлақо тинч норозилик билдириб келаётган эди. Лекин расмий баёнотларда айтилгани каби ҳукумат биносини ёқиш, меҳмонхонани ёқиш ёки Қазмунайгаз идорасини ёқиш учун тайёргарлик кўриш керак. Яъни мен бу ерда провокация бўлган, деб ҳисоблайман, - дейди қозоғистонлик сиёсатчи ва у ҳам айнан ҳукумат томонидан бу шаҳар билан ҳамма алоқалар тамомила узиб қўйилганига урғу беради.\nАйни пайтда Қозоғистондаги ҳуқуқни ҳимоя қилиш ташкилотлари Жанаўзендаги воқеаларга оид асл ахборотнинг ошкор қилиниши, яъни шаҳарга йўл очилишини талаб қилмоқда ва шу мақсадда Қозоғистонда мустақил жамоатчилик ҳайъатини тузиш ҳамда зудлик билан Жанаўзендаги воқеани ўрганиш зарурлигини айтмоқда.\nҚозоғистон Инсон ҳуқуқлари бўйича бюроси директори вазифасини бажараётган Рўза Ақилбекова бу фикрни қувватлади ва ҳукумат шаҳар билан алоқани очиб қўйиши зарурлигини урғулар экан, Андижон воқеаларини ҳам тилга олиб ўтди.\n- Шаҳарнинг блок қилиниши, эҳтимол, эҳтиёт чорасидир. Аммо шаҳарда вазият нормаллашганини айтаётган экан, ҳукумат жамоатчилик вакиллари ва журналистлар учун йўлларни очиб қўйиши керак. Яъни кейинчалик бу ерда худди Андижонда бўлгани каби ёмон воқеалар бўлмаганини кўрсатиш учун, бу воқеаларнинг ўша воқеаларга ўхшатилмаслиги учун ҳозир ҳукумат жуда шаффоф бўлиши керак, - дейди Қозоғистон Инсон ҳуқуқлари бўйича бюроси директори вазифасини бажараётган Рўза Ақилбекова.\nШу мақсадда зудлик билан Жанаўзендаги воқеаларни ўрганиш учун махсус ҳайъат тузиш ва унинг сафига мухолиф партиялари, инсон ҳуқуқлари фаоллари ҳамда норози нефтчиларнинг ўзларидан ҳам вакилларни қўшиш талаб қилинмоқда. Хусусан, полиция вакиллари томонидан норозиларга қарши қурол ишлатилгани ва бунинг президент Нурсултон Назарбоев томонидан қувватлангани Қозоғистон жамоатчилигининг жиддий норозилигига сабаб бўлмоқда.\nНазарбоевнинг “Жанаўзендаги полиция қонунда белгиланган ваколатлари доирасида ҳаракат қилди” мазмунида берган баёнотидан сўнг Жанаўзендаги воқеаларнинг янада кескинлашиши ва пировардида воқеалар “араб баҳори” каби йўналишда ривожланиб кетиши мумкинлигидан хавотирлар билдирилмоқда.\nҲар икки ҳодисанинг бир уйғун жиҳати, яъни норозиликнинг айнан ижтимоий-иқтисодий омиллар сабабли туғилгани, ижтимоий адолатсизлик ҳамда ҳақсизлик боис зўрайганини тан олган қозоғистонлик журналист Сергей Дуванов бир жиддий фарқни тилга олди.\n- Нефтчилар ҳукумат ва сиёсий вазиятнинг ўзгаришини талаб қилгани йўқ. Улар шунчаки, яхши яшашни истамоқда ва бу табиий ҳол. Шуниси билан бу воқеа Суриядагидан фарқ қилади, чунки у ерда ҳокимиятдан ҳаммани безор қилган раҳбарнинг кетиши талаб қилинмоқда ва айни ҳол Тунисда ҳам, Мисрда ҳам бўлган эди, - дейди қозоғистонлик мустақил журналист Сергей Дуванов.


ЎзА - Шавкат Мирзиёев: “Энди ҳисобот, статистика билан эмас, одамларнинг кайфияти билан яшаш керак”\n16.11.2018 19:44:10 Чоп этиш версияси\nШавкат Мирзиёев: “Энди ҳисобот, статистика билан эмас, одамларнинг кайфияти билан яшаш керак”\nДавлатимиз раҳбари Шавкат Мирзиёев Нукус шаҳрининг “Қумбуз овул” маҳалла фуқаролар йиғинида барпо этилган кўп қаватли уйлар, уйларнинг биринчи қаватида жойлашган нодавлат мактабгача таълим муассасаси ва оилавий поликлиника билан танишди.\nПрезидентимиз Қорақалпоғистон Республикасига аввалги ташрифи чоғида Нукус шаҳрида ижтимоий объектлар, уй-жойлар қурилиши лойиҳалари билан танишиб, Корея тажрибаси асосида болалар боғчаси, оилавий поликлиникани кўп қаватли уйларнинг биринчи қаватида жойлаштириш бўйича тавсиялар берган эди. Шу асосда шаҳарнинг Абдамбетов кўчасида ана шундай лойиҳадаги 5 қаватли 10 та арзон уй қурилди. Ушбу уйлардан иккитасининг биринчи қаватида “Навше” нодавлат мактабгача таълим муассасаси ва оилавий поликлиника ташкил этилди.\n16-уйнинг биринчи қаватида давлат-хусусий шериклик асосида бунёд этилган 50 ўринли “Навше” нодавлат мактабгача таълим муассасасида шу ерда яшовчи аҳоли фарзандлари тарбияланади. Боғча эрталаб соат 8.00 дан 18.30 гача ишлайди. Бу ота-оналарга катта қулайлик яратади.\nПрезидентимиз мактабгача таълим муассасасидаги шароитларни кўздан кечирди. Боғчаларнинг кўп қаватли уйнинг шундоқ ўзида жойлашгани одамларга фарзанди кўз олдида, хавфсиз бўлишини, бундан мақсад аввало аҳолига қулайлик яратиш эканини алоҳида таъкидлади.\n8-оилавий поликлиника аввал Нукус шаҳрининг 26-кичик туманидаги мослаштирилмаган бинода жойлашган бўлиб, шароити оғир, тиббий хизмат кўрсатиш учун етарли имконият йўқ эди. Аҳолига тор соҳа мутахассисларига кўриниш учун кўп тармоқли поликлиникаларга боришга мажбур эди.\n10-уйнинг биринчи қаватида барпо этилган 8-оилавий поликлиника ҳудуддаги 8 та маҳалланинг 46 мингдан аҳолисига хизмат кўрсатади. 250 қатновга мўлжалланган муассасада сифатли тиббий хизмат учун барча шароит яратилган, рақамли рентген аппарати, УТТ, ЭКГ, биокимё анализатори каби зарур тиббий анжомлар билан жиҳозланган.\nПоликлиниканинг ўзида ижтимоий дорихона мавжуд, у 500 дан ортиқ, жумладан, 55 турдаги ижтимоий аҳамиятга эга дори-дармонлар билан таъминланган. Дорилар ўзгармайдиган нархларда, арзон сотилади. Муассасада мижозларнинг шифокор қабулига электрон навбатга ёзилиш тизими йўлга қўйилган. Одамлар уйда ўтириб, онлайн тарзда навбатга ёзилиш ва белгиланган вақтда шифокор қабулига келиши мумкин.\nПоликлиниканинг иш вақти соат 8.00 дан 20.00 гача. Аҳоли шу вақтда умумий амалиёт шифокорлари ва патронаж ҳамширалар назоратида бўлади, 20.00 дан сўнг тез ёрдам шохобчаси хизмат кўрсатади. Яъни, узлуксиз тиббий ёрдам кўрсатиш имконияти яратилди.\nПрезидентимиз шифокорлар билан суҳбатда тиббиётга муносабат ўзгарганини, соҳа вакиллари аҳоли саломатлигини мустаҳкамлаш, патронаж хизматини манзилли йўлга қўйиши кераклигини таъкидлади.\nОролбўйида экология оғир. Биз Қорақалпоғистон мисолида тиббиётни намуна қилмоқчимиз. Бундан аввало одамлар рози бўлиши керак. Қачон рози бўлади? Соғлиги мустаҳкам бўлса умри узаяди, кайфияти яхши бўлади. Энди ҳисобот билан эмас, статистика билан эмас одамларнинг кайфияти билан яшашларинг керак. Бу ерда сифатли тиббий хизмат кўрсатиш учун барча шароит бор, энди масъулият шифокорларнинг ўзида қолди. Бугун ҳамма соҳада талаб ўсди. Тиббиёт ходимлари зиммасидаги вазифа ҳозирги ўзгаришларни ҳаётга жорий қилиш, деди Шавкат Мирзиёев.\nПрезидентимиз шу ерда Абдамбетов кўчасида қурилаётган кўп қаватли арзон уйлар, “Nukus city” шаҳарчаси қурилиши лойиҳалари билан ҳам танишди.


09 декабр 2021, Тошкент вақти: 10:21\nЖавоҳир Мамбетов миллий антивирус дастурини ўзи ишлаб чиққанини идда қилмоқда.\nЎзбекистонда ишлаб чиқарилгани айтилаëтган миллий антивирус дастури¸ компютер дастурчилари эътирофича¸ ўғирланган.\n18 ёшли Жавоҳир Мамбетов икки ой олдин Ўзбекистон оммавий ахборот воситалари томонидан “Миллий антивирус дастури муаллифи” дея эътироф этилди. Жавоҳир 2010 йил декабрида “Келажак овози” истеъдодли ёшлар танловида ҳам вирусларга қарши дастури билан ғолиб бўлган эди.\nЎзбекистондаги машҳур интернет форумлардан бирида бир ойдан бери унинг лойиҳаси ҳақида қизғин баҳс кетмоқда.\nФорум иштирокчиларидан кўпчилиги миллий антивирус дастури ўғирланганлигини иддао қилмоқда.\n“Ўзбекистон телеканали бу ҳақдаги хабарига расмий раддия берадими?” деб ёзади Элдар Ишимбаев исмли форум иштирокчиси.\n“Жуда шубҳадаман. Ахир бу миллий маҳсулот-ку", дея унга жавоб беради форум иштирокчиси Ефим Кушнир.\nМазкур антивирус баҳсида ўзини «Black 40x» дея таништирган форум иштирокчисига кўра, миллий антивирус дея эътироф этилган лойиҳанинг асоси ўзининг талабаликдаги ишининг кўчирмасидир.\n“Бу қасос эмас, бу адолатни тиклаш дейилади. Мен бу лойиҳани 4 йил олдин 2-курс талабаси бўлган пайтим ишлаб чиққанман. Унинг дастлабки код тузилмасини интернетдан топса бўлади. Бу одам нимани кашф этди? Ҳеч нарсани. Менда савол туғилди- қандай қилиб бу лойиҳа лицензияни қўлга киритди? Лойиҳа плагиатликнинг ҳақиқий кўриниши-ку! Мен муаллифлик раддиясини талаб қиламан”, дея шарҳ қолдирди ўзини антивирус дастури асосини ишлаган муаллиф дея таништирган «Black 40x”\nОзодлик мазкур форум иштирокчиси билан боғланмоқчи бўлди. Бироқ дастурчи айни пайтда телефон орқали боғланиш имкони йўқлигини айтиб, гапни қисқа қилди.\nАйни пайтда¸ Ўзбекистон антивирус дастури муаллифи дея эътироф этилаётган тошкентлик Жавоҳирнинг ўзи бу айбловларни асоссиз дейди:\n- Мен ўзимнинг фикрим эканлигига, ўзим яратганимга аминман. Шунинг учун уларнинг фикрига қизиқмайман. Балки уларга жавоб қайтармаётганимга уларнинг жаҳли чиқаётгандир, - дейди Жавоҳир.\nЖавоҳир нима сабабдан антивирус дастури интернетга қўйилмаётганлиги, ҳамда интернетда жойлаштирилган россиялик дастурчининг лойиҳаси билан бир хиллигини шундай изоҳлайди:\n- Бу модулга украиналик хакер ёрдам берган. Модулни, яъни қўшимчасига ёрдам берган, антивируснинг ўзини ишлаб чиқишни эса мен қилганман. Ҳали калити қўйилмаган.Чунки ҳали лабораториям йўқ. Уни очиш керак. Лаборатория бир кишининг иши эмас. Тарқатиладиган ҳар бир дастурга бошқача калит қўйиб чиқиш керак,- дейди ёш дастурчи.\nЎзбекистонда антивирус дастури пайдо бўлганига ўзини «Clone security» хакерлик гуруҳи вакили дея таништирган ўзбекистонлик хакер ҳам ишонмаслигини айтади.\n- Агар Ўзбекистонда антивирус дастури ишлаб чиқилганида ва у патентланган бўлганида биринчи галда интернетга чиқарилган бўлар эди. Одамларнинг қўлига ишлатишга берилар эди, - дейди ўзбекистонлик хакер.\nШу билан бирга суҳбатдошимиз Ўзбекистонда антивирус дастурини туза оладиган ёшлар борлигини, бироқ бундай дастурга эҳтиёжнинг ўзи йўқлигини ҳам айтади:\n- Албатта, Ўзбекистонда антивирус дастурини ишлаб чиқариш имкони бор. Балки ҳозир қилган антивируслар одамларни қониқтираётгандир. Масалан, Касперский, Нортон антивируслари, - дейди ўзбекистонлик хакер дея ўзини таништирган суҳбатдош.\nЎзбекистон Республикаси Муаллифлик ҳуқуқи агентлигининг рўйхатга олиш бўлимида Жавоҳир Мамбетовнинг антивирус дастури ўтган йилнинг 7 июнида расман қайддан ўтган. Бироқ мазкур агентликнинг ўз исмини айтмасликни истаган ходимига кўра, унинг рўйхатга олингани ҳали муаллифлик ҳуқуқини қўлга киритганликни англатмайди.\n-“Муаллифлик ҳуқуқи ва турдош ҳуқуқлар” деган қонун бор. Қонуннинг 10-моддаси “муаллифлик презумпцияси” ҳақида бўлиб, муаллифлик ҳуқуқи асар яратиш пайти вужудга келади. Ҳеч қандай расмий ҳужжат, расмий қоғозлар шарт эмас. Бизда рўйхатдан ўтказадиган функция бор, -деди идора вакили.\n"Рўйхатдан олинганлик тўғрисидаги ҳужжат қачон бекор бўлиши мумкин?" деган саволга идора вакили шундай жавоб берди:\n- Бу бекор бўлиши мумкин, агар суд қарори билан тасдиқланса. Муаллиф асарни рўйхатдан ўтказаётганида, учинчи шахсларнинг ҳуқуқи бузилмаган дея кафолат беради. Чунки агентлик рўйхатдан ўтказаётганида муаллиф ўзи яратдими, интернетдан кўчириб олиб келдими текширмайди, - деди Ўзбекистон Республикаси Муаллифлик ҳуқуқи агентлиги ходими.\n“Келажак овози” Ўзбекистон иқтидорли ёшлари танловининг расмийлари билан мазкур мавзу бўйича суҳбат қила олмадик.\nАйни пайтда, миллий антивирус кашф этилгани ҳақида мақола чоп этган бир нечта ўзбек расмий веб саҳифалари, жумладан, Ўзбекистон хукумати портали, “ЎзА” ахборот агентлиги бу ҳақдаги мақолани ўз сайтидан олиб ташлаган.


Оймакон – Ердаги энг совуқ жой - Hidoyat.uz\nАсосий саҳифа Мақолалар Оймакон – Ердаги энг совуқ жой\nЧоп этилди May 8, 2019 Оймакон – Ердаги энг совуқ жойda fikr bildirishni o'chirish\nДунёнинг энг экстремал шаҳарлари биринчи учлигига Россиянинг Якутск, Оймакон ва Верхоянск шаҳарлари киритилди. Бу ҳақда El Pais маълум қилди.\nХабарда қайд этилишича, Якутск энг экстремал шаҳар, чунки бу ерда қишда ҳаво ҳарорати 40 даражагача тушади, ёзда эса 30 даражагача кўтарилади.\nОймакон – Ердаги энг совуқ жой, қарийб юз йил илгари бу жойда 71,2 даража совуқ ҳаво ҳарорати қайд этилган.\nВерхоянск шаҳри ҳам ўзига хос иқлими билан ажралиб туради. Бу ердаги энг паст ҳаво ҳарорати баъзан -69,8 даражани, энг юқориси эса 37 даражани ташкил этиши мумкин.\nШунингдек, Перунинг Ла-Ринконада аҳоли пункти экстремал шаҳарлар рўйхатига киритилган. У денгиз сатҳидан 5 009 метр баландда жойлашган. Бу ерга келиш катта қийинчиликлар туғдириши рейтинг муаллифлари томонидан баҳоланган.\nМексиканинг Сан-Луисе-Рио-Колора эса энг иссиқ шаҳар сифатида эътироф қилинган. Таъкидланишича, у ерда ҳаво ҳарорати 60 даражагача кўтарилади.


Обама Оқ Уйда Карзайни қабул қилди\n20 май 2022, Тошкент вақти: 22:32\nОқ уйдаги учрашувда Обама ва Карзай Ал-Қоида террор тармоғини мағлубиятга учратиш мақсадига содиқ эканликларини яна бир карра таъкидладилар.\nАҚШ президенти Барак Обама Афғонистон президенти Ҳамид Кардай билан музокара олиб борганидан сўнг Қўшма Штатларнинг Афғонистон билан ҳамкорлиги “кенгайиб ва теранлашиб бораётгани”ни олқишлади.\nАҚШга 4 кунлик ташриф билан келган Карзай билан Оқ Уйда бўлиб ўтган музокарадан сўнг журналистлар учун уюштирилган қўшма матбуот анжуманида Барак Обама АҚШ етакчилигидаги кучлар Афғонистонда исёнчилик уринишларини бостиришга киришганини ва ҳарбий амалиётлар давомида тинч аҳоли орасида талафотлар кўрилишининг олдини олиш учун бор имконият ишга солинаётганини айтди.\n- Аҳоли орасида талафот бўлмаслиги учун биз фавқулодда чоралар кўрдик. Президент Карзай билан учрашув чоғида унга Қўшма Штатлар Афғонистон халқига зарар етказиши мумкин бўлган хатти-ҳаракатларнинг олдини олиш учун Афғонистон ва бошқа ҳамкорларимиз билан бирга ишлашни давом эттиришимизни айтдим, деди АҚШ раҳбари.\nАфғонистонда коррупцияга қарши олиб борилаётган курашда Карзай муваффақиятга эришганини урғулаган АҚШ раҳбари бу борада ҳали “анча ишлар қилиниши кераклиги”ни таъкидлади.\nЎз навбатида, Карзай АҚШнинг молиявий ресурсларидан “ўта тежамкорлик” билан фойдаланилишини айтди.\nҲамид Карзай бошчилигидаги ҳукумат икки ҳафтадан кам вақт ичида Кобулда Тинчлик маслаҳат кенгашга мезбонлик қилади. Бундан мақсад Толибон ҳаракатининг оддий жанггариларини Афғонистон жамиятига қайтаришдан иборат.\n- Ҳозир ғояга муккасидан кетмаган минглаб толиблар бор. Уларнинг Ал-Қоида ёки бошқа террорчи гуруҳларга алоқаси йўқ. Бизга имкон қадар зарар етказиш мақсадида улар ташқаридан бошқарилмайди. Бизнинг ножўя хатти-ҳаракатларимиз, ўзлари ёки бизнинг ихтиёримизда бўлмаган вазият, шунингдек, қўрқув сабабли минглаб мамлакат болалари беихтиёр шу йўлга кириб қолган, деди Ҳамид Карзай.\nБарак Обама зўравонликдан воз кечган ва Ал-Қоида билан алоқани узган толиблар гуруҳларига эшикни очиш йўлидаги Афғонистон ҳукумати уринишини АҚШ қўллаб-қувватлашини айтди.\n- Мен президент бу режани яқинлашиб келаётган Тинчлик маслаҳат кенгашида тақдим этишини қутлайман. Бу муҳим уринишни Америка қўллаб-қувватлайди. Бундан ташқари, Қўшма Штатлар Ал-Қоида билан алоқани узган, зўравонликдан воз кечган, Афғонистон конституцияси, жумладан, инсон ҳуқуқларини тан олган толибларга эшикни очиш йўлидаги Афғонистон ҳукумати уринишини қўллаб-қувватлайди, деди АҚШ раҳбари.\nОбама сўнгги пайтларда ўзи ва Карзай ўртасида келишмовчилик юзага чиққани ҳақидаги гаплар “бўрттириб кўрсатилган”ини айтди.\nМатбуот анжуманида Эрон ҳақида гапирган Ҳамид Карзай Афғонистон Эрон билан яхши қўшничилик алоқаларини йўлга қўйишга ҳаракат қилиб келаётганини айтди. Теҳроннинг ядровий дастури борасида халқаро ҳамжамият билан юзага келган зиддиятни бартараф қилишда Афғонистон фойдаси тегиши мумкин бўлса, расмий Кобул ёрдамга тайёр эканини айтди.


Прокуратурага ишга жойлаштириш учун пора талаб қилган “ҳожатбарорлар” қўлга олинди - 04.04.2021, Sputnik Ўзбекистон\nТОШКЕНТ, 4 апр — Sputnik.Тошкент шаҳри Чилонзор туманида пора эвазига прокуратурага ишга жойлаштиришни ваъда қилган шахслар ушланди. Бу ҳақда Бош прокуратура\nТОШКЕНТ, 4 апр — Sputnik.Тошкент шаҳри Чилонзор туманида пора эвазига прокуратурага ишга жойлаштиришни ваъда қилган шахслар ушланди. Бу ҳақда Бош прокуратура матбуот хизмати хабар қилди.Хабарда ёзилишича, фуқаро И.Э. “Носир” исмли шахс мансабдор яқинлари орқали таниши А.Э.ни прокуратура органларига ишга жойлаштиришмоқчи эканини билдирган. Бунинг эвазига эса ундан 30 минг доллар талаб қилган. И.Э. ҳуқуқни ҳимоя қилувчи органлардан унга чора кўришни сўраган.Унинг аризаси юзасидан 4 апрель куни ўтказилган тадбирда икки нафар фуқаро Чилонзор туманида жойлашган “Денов” чойхонасида ариза муаллифи И.Э.дан 5 минг долларни олган вақтда ашёвий далиллар билан ушланган. Ҳозир Жиноят кодексининг тегишли моддалари билан жиноят иши қўзғатилган. Гумондор шахслар процессуал тартибда ушланди.Тергов ҳаракатлари олиб борилмоқда.\nбош прокуратура, пора\nТОШКЕНТ, 4 апр — Sputnik.Тошкент шаҳри Чилонзор туманида пора эвазига прокуратурага ишга жойлаштиришни ваъда қилган шахслар ушланди. Бу ҳақда Бош прокуратура матбуот хизмати хабар қилди.\nХабарда ёзилишича, фуқаро И.Э. “Носир” исмли шахс мансабдор яқинлари орқали таниши А.Э.ни прокуратура органларига ишга жойлаштиришмоқчи эканини билдирган. Бунинг эвазига эса ундан 30 минг доллар талаб қилган. И.Э. ҳуқуқни ҳимоя қилувчи органлардан унга чора кўришни сўраган.\nУнинг аризаси юзасидан 4 апрель куни ўтказилган тадбирда икки нафар фуқаро Чилонзор туманида жойлашган “Денов” чойхонасида ариза муаллифи И.Э.дан 5 минг долларни олган вақтда ашёвий далиллар билан ушланган.\nҲозир Жиноят кодексининг тегишли моддалари билан жиноят иши қўзғатилган. Гумондор шахслар процессуал тартибда ушланди.


Шуша оккупациясига 25 йил тўлди | www.ziyouz.uz\nБош саҳифа ЯнгиликларШуша оккупациясига 25 йил тўлди\nШуша оккупациясига 25 йил тўлди\nЧоп этилган 08.05.2017 МуаллифС.Салим\nОзарбойжоннинг кўҳна тарихий-маданий маркази – Шуша шаҳри босиб олинганига 25 йил тўлди. 1992 йилнинг 7-8 май кунлари 250 йиллик тарихга эга шаҳар Арманистон қуролли кучлари томонидан оккупация қилинган эди.\nОзарбойжон матбуотига кўра, Қорабоғдаги Арманистон ҳарбий операцияларида 876 та аҳоли пункти, 7000 га яқин саноат ва қишлоқ хўжалиги корхоналари, 4366 та маданий объект, 616 та мактаб, 242 та мактабгача таълим муассасаси, 397 та шифохона, 10 та поликлиника, 10 та туғруқхона, 76 та аптека, 4 та санаторий ва 10 та масжид вайрон этилган. Шу жумладан, бир замонлар гуллаб яшнаган Шуша шаҳри бошига ҳам кулфатлар ёғилган.\nҚорабоғ хонлиги юрагида жойлашган Шуша шаҳри кейинги асрларда мураккаб синовларга рўбарў бўлди. 1751-1797 йилларда шаҳарга форс хонлари кетма-кет босқинлар уюштирди. 1805 йилда шаҳар тинчлик илинжида Русия империяси таркибига кирди. Аммо Русия империяси колониал сиёсат юритиб, Қорабоғ хонлиги, жумладан, Шуша шаҳрига армани миллатига мансуб аҳолини кўчириб келтирди. Яъни, мутахассислар Қорабоғни эгаллаш кўп асрлик мустамлака режаси экани, 1992 йилдаги уруш эса ўша режанинг мантиқий якуний эканини тахмин қилади.\n“Шуша оккупацияси пайти 480 нафар тинч аҳоли вакили ўлдирилган, 600 дан ошиғи жароҳатланган, 22 мингдан зиёд аҳоли киндик қони тўкилган ватанида қочқинга айланган. Бундан ташқари, 68 киши, жумладан, аёллар ва болалар асир олинган. 6800 хўжалик, 44 мактаб, 279 маданий обида, жумладан, бир қанча масжид ва уй-музейлар вайрон қилинган”, – дейди Америкадаги Монтана университети профессори Томас Гольц.\nМазкур шаҳар асрлар давомида Озарбайжоннинг маданият ўчоқларидан бири бўлиб келган. Қорабоғ хонлиги пойтахти бўлган шаҳарда юз йилликлар мобайнида улуғ санъаткорлар, шоир ва мусаввирлар яшаб келган. Масалан, Озарбайжон мумтоз мусиқаси отаси, мусулмон оламидаги илк опера муаллифи Узайр Ҳожибеков ҳам шу шаҳарда таваллуд топган. Шуша Озарбайжон муғоми ватани ҳамдир.\n1988 йили Тоғли Қорабоғ Озарбайжон таркибидан чиқиш ҳақида баёнот бергач, бир неча йил давомида ҳарбий тўқнашувлар давом этган. 1994 йил май ойида томонлар ўт очишни тўхташ борасида келишувга эришган. Икки давлат ўшандан буён ЕХҲТнинг Минск гуруҳи ва Россия, Франция, Германия ҳамда АҚШ иштирокида муаммо ечими борасида музокаралар юритиб келмоқда.\nРасмий Боку Тоғли Қорабоғ ва унга туташ 7 та туман (Озарбайжон ҳудудининг 20 фоизи) Арманистон қуролли кучлари томонидан босиб олинган деб ҳисоблайди ҳамда қўшни давлат ҳарбийлари оккупация қилинган ҳудуддан чиқиши лозимлигини талаб қилади. Арманистон эса тан олинмаган Тоғли Қорабоғ республикаси манфаатларини ҳимоя қилиб келади.\nГарчи 1994 йилда келишув имзоланган бўлса-да, тўқнашувлар рўй бериб туради. Таҳлилчилар тинчлик келишуви жуда мўрт экани ва исталган пайт тўқнашув рўй бериши мумкинлигидан хавотир билдиради.\nОзарбайжон Тоғли Қорабоғ ўз ҳудуди эканини таъкидлаб келади. Расмий Бокуга кўра, Тоғли Қорабоғ муаммоси БМТ Хавфсизлик Кенгаши 1993 йил 30 апрель, 1993 йил 29 июль ва 1993 йил 14 октябрда қабул қилган резолюциялар асосида тинч йўл билан ҳал қилиниши лозим.\n← Аввалги Аввалги Умарали Норматов. Оловли йиллар манзаралари\nКейинги → Кейинги: Бразил мақоллари (66 та)


ЗИММАМИЗДА ЮКСАК ВАЗИФА – Jurnalist\nЗИММАМИЗДА ЮКСАК ВАЗИФА\ntemur2021-05-05T14:33:45+05:005 May, 2021|Умумий янгиликлар|\n“O‘zbekiston 24” телеканали “Таҳлилнома” ахборот-таҳлилий дастурлар бўлими бош муҳаррири. Телевидение йўналишида “Энг яхши журналистик материал учун”номинацияси бўйича 1-ўрин соҳиби.\n— “Олтин қалам” мукофоти фақатгина менга эмас, балки ижодий жамоамизга тақдим этилди. Бизга билдирилган бундай юксак ишонч зиммамизга янада сермаҳсул ишлашдек улкан масъулият юклади.\nШуни айтишим керакки, биз улуғвор ўзгаришлар даврида яшаяпмиз. Бу жараёнда журналистлар омма эътиборига олиб чиқиши, мутасадди ташкилотларнинг эътиборини қаратиши зарур бўлган масалалар жуда кўп. Чунки янгиланиш даври ислоҳотлари ниҳоятда юқори, кўлами шунчалик кенгки, бунга танқидий таҳлиллар орқали ишонч ҳосил қилиш мумкин.\nЖорий йилда давлатимиз томонидан янги уй-жойлар қуриш учун 10 триллион 500 миллиард сўм маблағ ажратиляпти. Бу — Ўзбекистон тарихида кузатилмаган. Яъни, бу яна 54 минг нафар оила ўз уй-жойига эга бўлади, дегани. Бундан аввал, яъни 2012-2017 йилларда янги уй-жойларни қуриш учун давлат бюджетидан 10 триллион 600 миллиард сўм маблағ йўналтирилган экан. Таққослаб кўрсак, бу йил ажратилаётган маблағлар 5 йиллик маблағларга тенг бўляпти.\n“O‘zbekiston 24” телеканалида ҳар ҳафтанинг якшанба куни эфир юзини кўрадиган “Таҳлилнома” ахборот-таҳлилий дастурида биз мана шундай ислоҳотларнинг реал натижаларини таҳлилий, қиёсий ва таққослаб халқимизга етказиб беришга астойдил ҳаракат қиляпмиз.


Ирене Дише. Меҳр-шафқат (ҳикоя) | www.ziyouz.uz\nБош саҳифа Жаҳон насри онлайн антологиясиИрене Дише (1952, АҚШ/Германия)Ирене Дише. Меҳр-шафқат (ҳикоя)\nУруш аввалига фақат суҳбатлар мавзуси эди, кейинчалик у шаҳардаги оила бошлиқлари учун ҳам аҳамиятли жойга айланди — улар урушга отландилар. Оталар ҳалок бўлиб, ўринларидан қайта турмаётган бир пайтда эса уруш иллат манбаи бўлди-қолди, уни бошқача ном билан атаб бўлмас, озиқ-овқат тақчиллиги, норозилик ва чексиз кулфатга сабабчи эди. Ана шундай бир пайтда Антоннинг онаси ўғли ўн ёшга тўлганда, туғилган кунига атаб ўзи сов¬ға қилган оқ-шоколадранг, кўк кўзли уй қуёни билан қизиқа бошлади. Антон қуёнчага Алиса деб ном берган эди, чунки барча обрўли кишиларнинг исмлари “А” ҳарфи билан бошланарди: отасининг исми Андреас, онасининг исми эса Анна эди. Дадаси урушда ҳалок бўлганидан бери Алисанинг номи «қуёнча» бўлиб қолди. Унинг юнги шу қадар майин ва юмшоқ эдики, Антоннинг дарду ҳасратлари бир зумда гўёки унга сингиб кетарди-қўярди.\n— Ҳа-я, — деди қассоб хаёл суриб, —ҳозир бу ердаги аҳволни ўзинг кўриб турибсан. Катта шаҳарлардагидан қолишмайди. Шундай экан, қўлингни бомба ёки мина олиб кетди, деб алдасак ҳам бунга ҳамма чиппа-чин ишонади. Менга буни акам хатида ёзган эди. Бироқ у бизнинг бу ердаги аҳволимизни билмайди-да. Қанчалик қўр¬қиб яшаётганимизни, қанчалик тушкун кайфиятда эканлигимизни у қаёқдан билсин? Эҳ, бу албатта ҳазил, — қассоб бирдан қўрқиб кетди. Бунақа гапларни гапиришга унинг умуман ва ҳеч қандай ҳаққи йўқ эди-да. Уруш одамларга қандайдир кўнгилсизликлар келтираётибди, бу — «дефетизм»нинг классик кўриниши, холос. Бу нарса полиция билан нохушликларга олиб келиши мумкин, унинг ҳамма жойда кўз ва қулоқлари бор, авахтага олиб бориб қўйишлари ҳеч гап эмас.\nАнтон уй қуёнини ўз ҳолига қўйди, ризқ-насибасини қаэрдан топиб еса ер…\n← Аввалги Аввалги Амина Шанликўғли. Виждон азоби (қисса)\nКейинги → Кейинги: Сайловбой Жумағулов. Менинг хотиним ёзувчи (ҳажвия)


Ювинишдан қўрққан европаликлар ёхуд тозаликка амал қилиш қаердан чиққан? | Azon.uz - Ахборот-таҳлилий портал\nЮвинишдан қўрққан европаликлар ёхуд тозаликка амал қилиш қаердан чиққан?\n2710 13:30 14.04.2020\nАллоҳнинг мўмин зиммасидаги ҳаққи етти кунда барча аъзосини тўла ювиб, ғусл қилишдир. Динимизда эр-хотин муносабатидан кейин, булғаниб қолганда ҳам ғусл қилиш вожиб амал ҳисобланади. Мўйловларни қисқартириш, тирноқ олиш, қўлтиқ ва киндик ости мўйларини тозалаш, хатна қилдириш, мисвок тутиш каби ишлар мусулмонларга шарт қилиб қўйилган.\nОғиз-тишларни тоза тутишга алоҳида эътибор берилган. Арок дарахтининг шохчаларидан тайёрланган махсус тиш тозалаш воситаси – мисвокдан фойдаланиш суннатдир. Пайғамбар алайҳиссалом: “Тишларингизни мисвок билан тозалаб юринглар ва тозаликка одат қилинглар”, “Агар умматимга машаққат бўлмаганида эди, ҳар намоздан олдин мисвок қилишга (яъни, тиш тозалишга) буюрар эдим”, деб таълим берганлар. Жаноби Расулуллоҳ соллаллоҳу алайҳи васалламнинг бу кўрсатмалари бежизга бўлмаган. Мисвок текшириб кўрилганда, унда кўплаб фойдали ва хушбўй моддалар борлиги аниқланди. Ваҳоланки, ҳозирги замонавий тиш чўткалари Ғарбда 1806 йилдан урфга кира бошлаган.\nМусулмонлар кунига бир неча марта ювиниб, тозаланадилар. Ҳафтасига албатта ҳаммомда ёки уйларида ғусл қиладилар. Кийимларини, ҳовли-жойларини, ибодат ўринларини тоза тутадилар. Чунки бу – Исломнинг талаби. Ислом эса – тозалик дини, назофат дини, покизалик эса – диннинг ярмидир.\nМусулмонлар тозалик ҳақида ана шундай бош қотириб юришганида, Европада кишилар ювинмасдан, йилига бир марта пахтани ҳўллаб артинишган, чўқинтириш пайтидаги махсус “вафтиз” сувининг таъсири кетиб қолмасин, деб сувдан сесканишган. Ҳаттоки, машҳур Версал саройида умуман ҳожатхона бўлмаган. Ўрта асрлар Франциясида сарой ва театрларнинг бирортасида ҳожатхона бўлмаган бир пайтда Истанбулда 1400 га яқин шундай жой бўлган.\nЎша пайтларда Европада оқар сувда, ҳаммомларда ювиниш нималигини билишмасди. Аммо шу даврда Марказий Осиёга сафар қилган сайёҳлардан бири Самарқанд шаҳрига шундай таъриф берганди: “Шаҳарда карвонсаройлар иккита, машҳур ҳаммомлар учта бўлган. Улардан иккитаси “Хўжа Аҳрор ҳаммомлари”, учинчиси эса Ҳаммоми Мирий, деб аталган”. 1558 йили Бухорога сафар қилган инглиз сайёҳи ва тарихчиси Антокий Женкинсон ўз хотираларида шундай деб ёзган: “23 декабрда Бақтрия еридаги Бухоро шаҳрига келдик. Шаҳар жуда катта, уйларнинг кўпи лойдан қилинган, аммо шаҳарда тош уйлар, шоҳона қурилган ва олтин суви билан нақшланган масжид-мадрасалар ҳамда миноралар ҳам кўп. Айниқса, ҳаммомлар шунақанги кўркам қурилганки, дунёда бунақасини учратмагандим. Уларни таърифлашга анча вақт кетади”.\nЎн олтинчи асрда Голландия элчиси Барон де Бусбек Усмонийлар мамлакатига сафаридан сўнг шундай деган экан: “Э, бу одамларнинг касал бўлиши аниқ. Балиқлар каби сувда “шалоп-шулуп” қилиб ювинишади. Шунчалар ҳам кўп ювиниш мумкинми?” Ҳаммомларни қўятурайлик, Усмонли салтанат шаҳарларида биздаги сардобаларга ўхшаш, ҳар бири санъат даражасига кўтарилган юзлаб чашмалар (замонавий таҳоратхоналар) бўлган.\nИброҳим Рафиқнинг “Тарих шуури” китобида ёзилишича, Валий лақабли Боязид иккинчи ҳукмронлиги даврида Истанбулга Масков князининг Михаил Плачнет исмли элчиси ташриф буюрган. Ундан ёқимсиз ҳид анқиб тургани сабабли уни ювинтириш учун ҳаммомга олиб боришган. Умрида ҳаммомни кўрмаган элчи ювинишга, ич кийимларини алмаштиришга кўниколмай, ҳаммомдан қочиб чиққан ва тезда Истанбулни тарк этган.\n1600 йилларда Испания инквизицияси мусулмонларни оммавий қирғин қилгани тарихдан маълум. Ғарб тадқиқотчиларининг кундаликларида ёзилишича, жоҳил ҳукмдорлар мусулмон испанларни тозалигига, қўлтиқ ости мўйларининг олинганига қараб, насронийлардан ажратиб қатл қилган экан.\nМусулмонлар нафақат тозаликда, кийиниш, овқатланиш маданияти соҳасида ҳам Европаликларга ўрнак бўлишган. Биргина овқатланиш хусусида Пайғамбаримиз соллаллоҳу алайҳи васалламдан ўнлаб ҳадислар ворид бўлган. У зоти бобаракот умматни кўп таом ейишдан қайтарганлар. Бунинг зарарлари ва оқибатларини бугунги кунда ҳозирги тиббиёт фани ҳам, одамлар ҳам яхши тушуниб қолишди.\nПайғамбар алайҳиссалом кечқурун ётишдан олдин сув ва таом солинган идишлар устини ёпишни, синиқ, дарз, лаби учган идишларни ишлатмасликни буюрганлар. Ўша жойларда турли зарарли нарсалар (микроблар) бўлишини ҳали заррабин (микроскоп) кашф этилмасдан ўн тўрт аср аввалдан кўра билганлар. У зот овқат олдидан ва кейин қўл ювиш, овқатга пуфланмаслик, хотиржам, ўтириб овқатланиш, таомни иссиғича истеъмол қилмасликка ҳам тарғиб қилганларки, буларнинг ҳаммасида ҳам ҳикмат бор.\nВаҳоланки, Ғарбда овқатланиш соҳасидаги маданият жуда орқада эди. Биргина мисол келтириб ўтиш кифоя: ўрта асрларда Бранденбург шаҳзодаси аслзодларни ўз саройидаги зиёфатга чорлар экан, таклифномага: “Гўшт егандан кейин суякни орқага отиш йўқ, ёғли оғизни енг билан артиш йўқ, товоқни кўтариб, остига тупуриш йўқ”, деб изоҳ ёзишга мажбур бўлган экан. Ҳатто, ҳозирда Ғарбдаги кўпгина ўлкаларда бўлганимизда, Европаликларнинг жамоат жойларида, ҳатто, дастурхон устида бемалол рўмолчага бурун қоқаётганларини, ҳамманинг кўз ўнгида тиш кавлаётганларини, овоз чиқариб, бетартиб овқатланишларини кўриб, ҳайратимиз ошганди. Бундай мисолларни кўплаб келтириш мумкин. Ана шуларнинг ўзиёқ Ислом ҳазораси Ғарб ҳазорасидан анча илғор бўлиб келганини исботлаб турибди.\n“Ислом ҳазораси” китобидан.\nЕвропа Тарих мусулмонлар тозалик Махсус Озодалик Расулуллоҳ соллаллоҳу алайҳи васаллам\n266 17:05 24.01.2022\n387 09:26 12.01.2022\n326 12:35 11.01.2022\n1141 14:35 31.12.2021\nБосниялик мусулмонлар Европа Иттифоқи учун муаммоми?..\n1017 19:30 23.12.2021\nЕвропа Иттифоқи «Вагнер»га қарши\n655 16:20 17.12.2021


Лёв «Рур дербиси»га киритилмади\nГерманияда коронавирус пандемияси туфайли тўхтатилган футбол мавсуми қатъий чекловлар билан қайта бошланди. Хусусан, стадионларга мухлислар киритилмади.\nУшбу тақиқ Германия миллий жамоаси бош мураббийи Йоахим Лёвни ҳам четлаб ўтмади.\n«Матч ТВ» шарҳловчиси Нобель Арустамян сўзларига кўра, 60 ёшли мутахассис «Рур дербиси» ҳисобланадиган «Боруссия Дортмунд» - «Шальке» баҳсини стадионда томоша қилишга уринган эди. Аммо карантин шароитидаги қатъий чеклов барча учун баробар экани унга эслатилди ва стадионга киришига рухсат берилмади.\nЛёв 2006 йилдан бери «Бундестим»ни бошқармоқда. Унинг қўл остида немислар жаҳон чемпионати (2014) ва Конфедерациялар Кубогида (2017) ғалаба қозонишган.


06.07.2018 00:30 1 6914\nЖурналист Муҳрим Аъзамхўжаев ўз блогида интернет ва ижтимоий тармоқларни ларзага солган бугунги ва бир йил аввал Жасур Иброҳимов билан рўй берган воқеа ҳамда уларни боғлаб турувчи ҳолатлар ҳақида мулоҳаза юритди.\nЖасур Иброҳимов воқеасидан бир лавҳа: уни 3 май куни дўппослашган, ўша куниёқ «102» орқали милицияга хабар берилган. Жасур 1 июнь куни вафот этган — унинг дўппосланиши бўйича жиноят иши эса милиция томонидан 31 май куни (йигитнинг ўлимидан бир кун аввал) очилган — зўр тасодиф-а? 4 июндан бу иш билан прокуратура шуғуллана бошлаган — яъни, Жасурнинг онаси ўзининг мурожаати билан бутун интернетда шов-шув кўтариб, одамларнинг кўчаларда тўпланишигача сабаб бўлганидан бир куни ўтиб.\nБошқатдан: бола 3 май куни дўппосланган, ўша куниёқ бу ҳақда милицияга маълум қилинган, лекин милиция жиноят ишини орадан 28 кун ўтиб — боланинг ўлиши аниқ бўлганидан сўнг очган, орадан 4 кун ўтиб бу билан прокуратура шуғуллана бошлаган, иш шахсан бош прокурорнинг назоратига олинган. Ҳаммаси бундай бўлмаслиги, жиноят иши очилмай, прокуратура ишни назоратга олмай қолавериши ҳам мумкин эди — агар бу ҳақда жамоатчилик билиб қолмаганида, боланинг онаси билан бирга бошқа фаоллар жар солмаганида.\nЭнди Каттақўрғон милициясидаги воқеани кўриб чиқайлик: милиция ходими Санъат Умаров ўғриликда гумон қилинган аёлни 3 июнь куни ечинтирган. Прокуратура ахборотига кўра, аёл бу ҳолат юзасидан орадан 19 кун ўтиб — 22 июнда ваколатли органга ариза билан мурожаат қилган. Санъат Умаровга нисбатан Жиноят иши эса 4 июлда — бу воқеа ҳақида «Озодлик»да видеолари билан хабар чиққан куни очилган. Катта эҳтимол билан, Санъат Умаров айнан 4 июль куни ишдан олинган (ёки 5 июль бўлиши ҳам мумкин).\nБошқатдан: милиционер 3 июнь куни бир аёлни ечинтирди, аёл 19 кундан кундан сўнг ариза билан шикоят қилди, ариза тушганидан 12 кун ўтиб жиноят иши очилган, катта эҳтимол билан, шу куни милиционер ҳам ишдан олинган. Энди бу иш ҳам, худди бир йил аввалги Жасур Иброҳимов иши каби, алоҳида назорат остида. Бундай бўлмаслиги, жиноят ишлари ҳали ҳам очилмай, аёлни таҳқирлаган милиционер ҳам ишдан олинмаган бўларди — агар бу ҳақда «Озодлик» ёзиб, жамоатчилик билиб қолмаганида.\nЭнди тасаввур қилинг — жамоатчилик ҳам сезмай, «Озодлик» ҳам билмай қолган яна қанча шундай воқеалар бўлиши мумкин.\nпрокуратура милиция Каттақўрғон санъат умаров Жасур Иброҳимов\nЖамият 05/07, 14:07


Очиш мумкин эмас, эътиборга олинмасин - Anhor\nAnhor Все посты Очиш мумкин эмас, эътиборга олинмасин\nТошкентдаги «Дамаши» канали соҳили Вазирлар Маҳкамасининг қарорига мувофиқ реконструкция қилиниши керак эди, лекин...\nТошкентдаги «Дамаши» канали соҳили Вазирлар Маҳкамасининг “Тошкент шаҳридан оқиб ўтадиган каналлардан фойдаланиш ва уларга туташ ҳудудларни ободонлаштиришга доир қўшимча чора-тадбирлар тўғрисида”ги қарорига мувофиқ реконструкция қилиниши керак эди. Қарорга биноан канални реконструкция қилиш ишларига республика ва маҳаллий бюджетлар ҳисобидан 8,8 млрд сўм йўналтирилиши лозим эди.\nСал кейинроқ Тошкент шаҳар ҳокимлиги лойиҳа Бош прокуратура ҳузуридаги Мажбурий Ижро бюросини ривожлантириш фондининг маблағлари ва ҳомийлик сармоялари ҳисобидан амалга оширилганини маълум қилди. Реконструкция ишларига 17 млрд сўм йўналтирилди ва бу “лойиҳани бюджет маблағларини сарфламасдан амалга ошириш имконини берди”.\nAnhor.uz таҳририяти шаҳар ҳокимлигига боғни реконструкция қилиш учун МИБни ривожлантириш фонди маблағлари қандай асосда сарфлангани ва давлат ҳамда маҳаллий бюджет маблағлари қаерга йўналтириши ҳақида сўров юборди.\nҲокимлик ўз жавобида маблағлар сарфланмаганини, ушбу тежаб қолинган пуллар Вазирлар Маҳкамасининг каналларни ободонлаштириш бўйича қарорида кўзда тутилган бошқа тадбирларни молиялаштиришга йўналтириш режалаштирилганини маълум қилди.\nРеконструкция ишларига МИБни ривожлантириш фонди маблағлари қандай асосда сарфлангани ҳақидаги саволга ҳокимликдагилар ушбу савол хизмат юзасидан фойдаланиладиган (ХЮФ) ахборотлар сирасига киришини маълум қилишади. Вазирлар Маҳкамасининг 1999 йил 29 мартдаги фармойишига 1-илованинг 9.10-бандига мувофиқ ХЮФ белгиси қўйилган ҳужжатлардаги маълумотлар ошкор этилмайди.\nБунда Ўзбекистон Республикаси Бюджет кодексининг 17-моддасига кўра бюджетлар жамоатчилик учун очиқ бўлиши керак. Кодекснинг очиқлик тамойили шундай дейди: Давлат бюджетини ва давлат мақсадли фондларининг бюджетларини кўриб чиқиш ва қабул қилиш тартиб-таомиллари жамият ва оммавий ахборот воситалари учун очиқ бўлиши керак.\nШунингдек “Давлат ҳокимияти ва бошқаруви органлари фаолиятининг очиқлиги тўғрисида”ги қонун ҳам давлат ҳокимияти ва бошқаруви органларининг бюджети ҳақидаги маълумотларни чоп этишни белгилайди.\nДавлат органлари фаолиятининг шаффофлиги коррупциянинг қисқаришига кўмаклашади, бюджет маблағлари сарфланишининг назорат қилинишини, давлат бошқаруви органларининг ҳисобдорлигини ва мамлакатнинг инвестицион мафтункорлигини таъминлайди.\nБундан ташқари таҳририят канални реконструкция қилишга тендер ўтказилган-ўтказилмагани, у қачон ўтказилгани ва тендерда яна кимлар қатнашгани ҳақидаги маълумотларни ҳам сўради. Ушбу саволга жавобда ҳокимлик яна Вазирлар Маҳкамасининг 1999 йил 29 мартдаги фармойишига асосланиб, ушбу ахборот хизмат юзасидан фойдаланиладиган ахборотлар сирасига киришини қайд этади.\nМаълумотларга кўра, “Дамаши” каналини реконструкция қилиш ишларида Prime tower group компанияси лойиҳа таъсисчиси сифатида қатнашган. Бу ҳақдаги маълумотни Тошкент шаҳар ҳокимлиги ўз сайтида чоп этган. Айни пайтда ҳокимлик сайти янги доменга ўтказилмоқда, лекин соҳилбўйини реконструкция қилиш ҳақидаги ахборот кэшда мавжуд.\nҚайд этиб ўтамиз, Prime tower group компанияси президент мактабларини қуриш ҳамда Tashkent City мажмуида бир нечта лотларни барпо этиш билан шуғулланади.


OZON.ru йилнинг энг оммалашган смартфонини эълон қилди » Ўзбекистон янгиликлари – Zamin.uz\nOZON.ru йилнинг энг оммалашган смартфонини эълон қилди\nOZON.ru интернет-дўкони ўзининг OZON.ru ONLINE AWARDS мукофоти ғолиблари номини эълон қилди. «Электроника» категориясида жорий йилда YotaPhone 2 етакчилик қилди. Рейтингни тузиш чоғида маблағ ҳисобидаги сотув ҳажми инобатга олинган. Бу ҳақда «Mail.ru» хабар қилмоқда.\nРоссияда ишлаб чиқарилиши бошланганидан (2013 йил декабри) то 2015 йил сентябрига қадар 10 мингга яқин икки хил модификациядаги YotaPhone сотилган, унинг учдан икки қисми YotaPhone 2 ҳисобига тўғри келади. Яъни, Россия смартфони бозорга чиқарилганидан бери 6000 га яқин YotaPhone 2 харидорларга етказиб берилган.\nOZON.ru вакилларининг таъкидлашича, YotaPhone 2 интернет орқали сотув борасида iPhone’ни ортда қолдирган.\n22:59 Hisense A2 – хитойлик YotaPhone\n17:07 Android-смартфонлар Россияда iPhone’ни ортда қолдирмоқда\n13:20 Россияда “YotaPhone 2″нинг нархи 32 990 рубль бўлади


05 декабр 2020, Тошкент вақти: 19:50\nРоссияда эндигина ташкил топган “Dallol.ru” ахборот портали ижодкорлари Россияда яшаётган ўзбек муҳожирларини янги фильм танловига таклиф этмоқда. Бундан ташқари, “Dallol.ru” маълумот ҳамкорлиги муҳожирларга ўзбек, тожик, қирғиз, қозоқ ва озарбайжон тилларида муҳожирларнинг миграция ва бошқа масалаларига оид маслаҳат беришни йўлга қўйди. Лойиҳа бошқарувчиси Тойир Мақсудий Озодлик билан суҳбатда истаган интернет фойдаланувчиси қандай қилиб бу сайт орқали даромад олиши мумкинлигини тушунтириб берди.\nРоссия Интернет майдонида ўзбек тилида яна бир ижтимоий-маълумот портали ишга тушди.\n“Dallol.ru” деб ном олган маълумот ҳамкорлиги портали Россияда меҳнат қилаётган ва ижодга бефарқ бўлмаган муҳожирларни кўп серияли фильмда иштирок этишга таклиф этмоқда. Бу фильмнинг сценарийси тайёр, аллақачон роллар кастинги ҳам бошланиб кетди, дейди лойиҳа тўғрисида Озодликка қўшимча маълумот берган“Dallol.ru” ижодкорлар гуруҳи бошқарувчиси Тойир Мақсудий.\n- Биз ҳозир передача ва сериал олиш ҳаракатидамиз. Бизнинг асосий бўлимимиз Интернет телевидение бўлади. Шу орқали биз муаллифлик дастур ва киноларимизни қўймоқчимиз. Шунинг учун, Москвада ишлаб яшаётган қобилияти бор кинога тушиши келганларни ижод уюшмасига эшитган билганларни таклиф қиламиз,- дейди лойиҳа раҳбари.\nТойир Мақсудийнинг билдиришича, муҳожирлар ҳақидаги фильмда иштирок этишни истаганлар сайтда кўрсатилган телефон ва контакт маълумотлар орқали мурожаат қилиб кастингда иштирок этишлари мумкин.\nМуаллиф “ўзбекларнинг бу ерда меҳнат қилаётгани аслида трагедия, аммо биз шу трагедияни кулги ёрдамида кўрсатиб бермоқчимиз”, дейди.\n- Бизга Москвада ишлаб яшаётган 18 ёшдан 50 ёшгача бўлган қобилиятли эркак ва аёллар керак. Телесериал бўлганидан кейин у ерда жуда кўпчилик бўлади. Қисқаси, ўзимизнинг ватандошларнинг шу ерда ишлаб-яшаши кўрсатилади. Турли тоифа ва ёшдаги аёл-эркаклар кўрсатилади. Ахир бу ерда оғир меҳнат қилиб ишлаб юради, уйга борганида эслаб кулади бўлган воқеалар устидан. Мен шу ҳодисаларни аския ҳолатида кўрсатиб бермоқчиман,- дейди ролларга танлов аллақачон бошланганини гапирган Тойир Мақсудий.\nБундан ташқари, “Dallol.ru” долзарб мавзуларга оид ўзининг ахборот-таҳлилий ток-шоулари билан чиқиб туришни режалаштираётгани маълум бўлди.\n“Dallol.ru” муаллифлари сайтда автомобил ва бошқа буюмлар олди-бердиси, иш изловчи ва иш берувчилар эълонлари, бизнес лойиҳалар ва ҳамкорлик қилиш учун махсус бўлимлар борлигини алоҳида таъкидлаб ўтди.\nМуҳожирлар учун эса сайтда мусиқа, бадиий филм ёки ўзлари олган видео- ва аудиорликлар юклаш имконияти очилган. “Dallol.ru” Россияда бўлаётган ҳар қандай ҳодиса-воқеалар билан портал орқали ўртоқлашишга чақирди.\nОзодлик билан суҳбатда ижодий директор Тойир Мақсудий порталда меҳнат муҳожирлари масаласига жиддий эътибор берилгани ва улар учун онлайн ёки телефон маслаҳатлар линияси ташкил этилганини ҳам қўшимча қилди.\n- Ҳозирда иш юритаётган асосий бўлимимиз бу юридик бўлим. Унда 3-4 юристларимиз мигрантларга юридик хизмат бериш учун ишлайди.Консултация берилади, бизга телефон қилиб бепулга маълумот олиш мумкин. Улар иммиграция карточкасидан тортиб фуқаролик олиш масаласигача кўмаклашади. Бошқа шаҳардан қўнғироқ қилганларнинг пули кетмаслиги учун биз ўзимиз қайтариб телефон қиламиз. Афсуски, шахсий корхона бўлганимиз сабабли ҳозирча биз жиддий суд ишларида бепул иштирок эта олмаймиз, деди Тойир Мақсудий.\nСуҳбат якунида “Dallol.ru” бошқарувчиси Тойир Мақсудий Ўзбекистонда ва унинг ташқарисида яшаётган ўзбек Интернет фойдаланувчиларини ҳамкорлик қилишга ва ўзбек тилида янгиликлар яратишга чақирди.\nЛойиҳада иштирок этиш истагида бўлганлар info@dallol.ru электрон манзили ёки 8 (495) 25-50-911, +7(963) 961-61-19 телефонлари орқали мурожаат қилишлари мумкин.\nТоир Мақсудий билан суҳбат


Арисда 350 дан зиёд киши дом-дараксиз йўқолганлар рўйҳатида · Ынтымак Media\nИнтернет ва технологиялар\nАрисда 350 дан зиёд киши дом-дараксиз йўқолганлар рўйҳатида\n24 июн куни Туркистон вилоятининг Арис шаҳридаги ҳарбий омборда келиб чиққан ёнғин оқибатида ўқ-дори заҳираларининг портлаши ортидан 350 дан зиёд киши бедарак йўқолган, деб хабар беради маҳаллий оммавий ахборот воситалари Фавқулодда вазиятлар бўйича шаҳар департаментига таяниб.\nЙўқолганлар рўйҳатидаги уч киши топилди, деб хабар беради Шимкент шаҳар фавқулодда вазиятлар департаментининг ички ва ташқи коммуникация гуруҳи.\nГуруҳ маълумотига кўра, 26 июнь эрталабки соат 9 ҳолатига кўра, “ишонч телефонлари”га Қозоғистон вилоятлари ва хориж мамлакатларидан 50 мингдан зиёд қўнғироқлар келиб тушган. Одамлар Арис яшовчиларига гуманитар ёрдам кўрсатишга тайёрлигини хабар қилмоқда. Энг кўп бериладиган саволлар орасида қариндошларни излаш, шунингдек, темир йўл транспорти ва автомобил йўлларининг очилиши устунлик қилмоқда, деб хабар беради гуруҳ.\n24 июндан бери Арисдан олиб чиқилган кишиларнинг бир қисми жойлаштирилган Шимкентнинг «Акмешит» масжидида Фавқулодда вазиятлар хизмати ходимлари Арис шаҳрининг дараксиз йўқолган яшовчиларини рўйҳатга олишни давом эттирмоқда.\nШаҳарда 40 дан зиёд қабул-эвакуацион пунктлар ишламоқда. Фақулодда вазиятлар Департаментининг маълумотига кўра, уларда 4880 дан зиёд киши, жумладан, 2428 нафар болалар жойлаштирилган. Кўплаб яшовчиларни қариндошлари олиб кетмоқда. Расмий маълумотларга кўра, Шимкентда ҳаммаси бўлиб 20371 киши рўйҳатга олинган.\n26 июнь, чоршанба куни эрталаб расмийлар касалхонада ёнғиндан кейин Арисдаги омбор ўқ-дори заҳиралари портлашида яраланган иккинчи ҳарбий ҳаётдан кўз юмганини эълон қилишди. Мудофаа вазирлигининг шартнома асосида хизмат қилувчи, шимкентлик, 1987 йилда туғилган ҳарбийси учинчи қурбонга айланди, бу ҳақда расмийлар Арис омборидаги портлашлардан кейин хабар қилганди. Ҳалок бўлганлар орасида расмий маълумотларга кўра, машинасига портлашлар куни снаряд келиб урилган Арис яшовчиси ҳам бор.\n24 июнь куни эрталаб Қозоғистон жанубидаги Арис шаҳри яқинидаги ҳарбий омборда келиб чиққан ёнғин портлашларни келтириб чиқарди. Шаҳарнинг ўн минглаб яшовчилари шошилинч тарзда шаҳарни тарк этдилар, бир неча минг киши расмийлар эвакуация учун тақдим этган транспортда олиб чиқилди. Кўчирилганларнинг кўпчилиги Шимкентда – шаҳар мактаблари ва масжидларда жойлаштирилди. Кўчирилганларнинг айримлари шароитлар йўқлигидан нолимоқда.\nРасмийлар 25 июнь куни Арисга қайтиш ҳозирча хавфсиз эмаслигини, шаҳардаги портлашлар ёнғин ўчоқлари сақланиб қолаётганлиги боис такрорланиши мумкинлигини хабар қилишган.\n1-июндан фаолият бошловчи тармоқлар рўйхати\nЎзбекистонда уч ойлик чақалоқни уч хонали квартирага алиштираётганлар қўлга олинди\n1-июндан маршрутлар юрмайди. Яна қайси тармоқлар фаолиятига рухсат берилмайди? Рўйхат\nБоткен ўриги пишиб, сотувга чиқарилди\nҚирғизистонлик жарроҳ Гиннеснинг рекордлар китобига кирди\nҚирғиз-тожик чегарасидаги ёнган уй ўрнига янгиси қурила бошлади\nБир суткада 4 нафар тиббиёт ходими касалликни юқтириб олди


Нур-Султон шаҳрида илк марта «Korpe Fest» қуроқ тикиш фестивали ташкил қилинди | Қозоғистон янгиликлари: Сўнгги хабарлар «Kazakh TV» каналида | Kazakh TV\nНур-Султон шаҳрида илк марта «Korpe Fest» қуроқ тикиш фестивали ташкил қилинди\nНур-Султон шаҳрида илк марта «Korpe Fest» қуроқ тикиш фестивали ташкил қилинди. Миллий ёстиқ ва кўрпалар тикиш бўйича ўз маҳоратини намойиш қилиш учун мамлакатнинг турли бурчакларидан юзлаб чеварлар жам бўлди. Улар мамлакатимизда таниқли этно-дизайнер Ирза Турсинзоданинг махсус дарс олди.\nИРЗА ТУРСИНЗОДА, ЭТНО-ДИЗАЙНЕР, ФЕСТИВАЛЬ ТАШКИЛОТЧИСИ:\n- Қадимий ҳунар, азалий анъаналарни тиклаш орқали биз Буюк Дашт аёлининг асл қиёфасини тиклай оламиз. Мен йил ўтган сайин аёлларимиз ўзгараётгани, уларнинг тобора оқила, вазмин, сабрли бўлиб бораётганини кўраман. Зеро, қозоқ аёли аслида шундай бўлгани сир эмас. Ҳунармандлар қадимий маданиятни сақлаб келяпти, туб илдизимиз бўлган маданиятни асраб келяпти.\nҚуроқ тикиш ҳунари тарихи узоқ ўтмишга бориб тақалади. Бугунги кунда у такрор тикланиб, тобора оммалашиб боряпти. Бундан ташқари, амалий санъатнинг мазкур тури баъзи чеварлар учун шунчаки бўш вақтдаги қизиқиш эмас, етарлича даромад келтирувчи ва истиқболли бизнес турига айланмоқда.\nГУЛИМ ЕРЖАНОВА, ЧЕВАР:\n- Ҳар сафар бир-биримизнинг ишларимизни кўриб, “қўл билан нималар қилиш мумкин-а”, деб ҳайратланамиз. Мен унга қизиқиб кетганман, чунки уни болалигимдан кўрганман. Бувиларим, катта бувиларим ҳам шу иш билан шуғулланган. Кейинроқ бир қанча вақт буни унутгандек бўлдик, аммо эндиликда уларни тиклашимиз, фарзандларимиз, невараларимизга ўргатишда давом этишимиз керак, деб ҳисоблайман. Нима учун? Чунки шу тариқа биз ўз қўлимиз билан Қозоғистоннинг гуллаб-яшнашига ҳисса қўшамиз. Биз бу кўникмаларни сақлаб қолишимиз ва бошқаларга етказишимиз зарур. Асрдан-асрга ўтиб бориши учун.\nЗИУАР ЖУМАНОВА, ЧЕВАР:\n- Ниҳоят, Ирза Турсинзоданинг маҳорат дарсини кузатиш орзуим рўёбга чиқди. Мен кўп йиллардан буён унинг фаолиятини инстаграмда кузатиб бораман. У Ақтауда, Манғистауда кўп болали оналарни ўқитиш билан шуғулланганди. Бугун шу фестивалда иштирок этаётганимдан бахтлиман ва анжуман давомли бўлишига умид қиламан.\nФестиваль доирасида кўп фарзандли аёллар учун тикиш ва амалий санъат бўйича бепул таълим курси дарслари ҳамда турли усталар ясаган қозоқ халқ ҳунармандчилиги буюмлари кўргазмаси бўлиб ўтди.\nфестивальНур-Султон шаҳриKorpe FestИрза Турсинзода\nЎтмишни яхшироқ ўрганиш учун: Жанкент шаҳри ўрнида очиқ осмон остидаги музей яратилмоқда\nАбай шарафига юзлаб видеороликлар олинди: ҚХА онлайн-фестивали якунланди\nKazRoboProject-2020: Қозоғистонлик ёш иҳтирочилар 60 дан ортиқ лойиҳа тақдим этишди\nҲамкорликнинг янги босқичи: Қозоғистон ва БМТ 2021-2025 йиллар дастурини имзолади


Қирғизистон “Толибон” ҳукуматини тан оладими? | Qalampir.uz\nҚирғизистон “Толибон” ҳукуматини тан оладими?\nОлам\t04 Ноябрь 13:32 3533\nҚирғизистон ҳукумати ҳозирги босқичда Афғонистондаги “Толибон” ҳукуматини тан олмоқчи эмас. Бу ҳақда Бишкекдаги Афғонистон муаммоларига бағишланган халқаро конференцияда Қирғизистон Хавфсизлик кенгаши раиси ўринбосари Таалатбек Масодиқов маълум қилди.\n“Бугунгача биз томонимиздан “Толибон”ни тан олиш ҳақида ҳеч қандай гап йўқ”, деган у.\nШу билан бирга, Масодиқов “Толибон” вакиллари билан музокараларни давом эттириш зарур, деб ҳисоблайди. Қирғизистон Хавфсизлик кенгаши раҳбари ўринбосарининг қўшимча қилишича, “Толибон”ни Афғонистонда юзага келган муаммолар билан ёлғиз қолдириш нотўғри.\n“Уларни алоҳида қолдириш мумкин эмас”, деган у.\nМасодиқов Қирғизистон Афғонистон бошидан кечирган иқтисодий қийинчиликларга қарамай, афғон халқига ҳар томонлама гуманитар ёрдам кўрсатишга ҳаракат қилаётганини алоҳида таъкидлаган.\n06 Декабрь 13:01 65544\n06 Декабрь 19:56 39246\n04 Декабрь 11:13 31373\n05 Декабрь 18:58 31365\n04 Декабрь 11:38 30739


2020 йилнинг 28 август кунидан 29 август кунига ўтар кечаси Тошкент вилояти Оҳангарон шаҳар ҳудудида “Қорадори-2020” тадбири олиб борилган. Бу ҳақда Ўзбекистон Республикаси ИИВ ҳузуридаги Тергов департаменти хабар қилди.\nТадбир давомида ИИО ва Миллий гвардия ходимлари томонидан “Ваз 21013” русумли автомашина шубҳали кўринганлиги сабабли тўхтатилиб, автомашинанинг юкхонаси ҳайдовчи 20 ёшли Ж.А. иштирокида текшириб кўрилганда, 1 дона оқ рангли полимер қоп ичида ҳўл холдаги, ўткир ҳидли кўкимтир рангли ўсимлик барглари борлиги аниқланган.\nАниқланган ўсимликлар кимга тегишли эканлиги суриштирилганда, ушбу қоп автомашина ичида бўлган вояга етмаган 17 ёшли К.М.га тегишли эканлиги аниқланган ҳамда ашёвий далил тариқасида расмийлаштириб олинган.


Мазҳабсизлик – oliymahad.uz\n“Албатта, мана шу (Менинг) Тўғри йўлимдир. Унга эргашингиз! (Бошқа турли) йўлларга эргашмангиз! Акс ҳолда, улар сизларни Унинг йўлидан айириб қўяди. Тақволи бўлишингиз учун (Аллоҳнинг) қилган ҳукм(лар)и мана шу(лар)дир”.\nМазҳабларнинг тутган йўлларига эса оятдаги “..мана шу менинг тўғри йўлимдир..”, деган жойига тўғри келади\nОхирги пайтларда мусулмонлар орасида, тафриқаларга бўлиниш ҳолатлари авж олди. Бу ҳолат исломий бирдамликнинг бузилиб кетишига хавф солмоқда. Мусулмонларни ўзаро баҳсу-мунозара, уруш-жанжаллар қилишларигача олиб бормоқда. Бир-бирларини сўкиб ҳақоратлар қилиш каби ўта ачинарли ҳолатларни юзага келтириб чиқармоқда. Бугун кўп тортишувларга сабаб бўлаётган мавзуларнинг бири бу “мазҳабсизлик” мавзуси бўлиб, бир тоифа мусулмонлар мазҳабларга эргашишликни гумроҳлик деб билиб, уларга эргашган мусулмонларни кўр-кўрона амал қилишликда ва мутаассибликда айблаб мусулмонларнинг бирликларини бузишмоқда. Бу оқим тарафдорлари, мусулмонларнинг пешволарини халқ орасида обрўсизлантириш мақсадида, олимларини жоҳилликда айблаб, барчанинг эътиборини ўзларига ва ўйлаб чиқарган йўлларига қаратишни мақсад қилиб олганлар.\nИлмдан хабари бўлмаган соддадил баъзи мусулмонлар уларга ишонишса, баъзилар ҳатто бу тортишув, жанжаллар нама сабабдан бўлаётганининг фаҳмига ҳам бормай ҳайратдан бошларини ушлаб қолишмоқда. Ҳақиқатдан ҳам илми бўлмаган одам мазҳаб нималигини билмаса, унга эргашиш кераклигининг фойдасинию, уни тарк этишнинг зарарини қаердан билсин? Ўзларини ҳақиқатгўй, дин фидойилари қилиб кўрсатаётган, лекин илмдан етарлича хабардор бўлмаган бу тоифа вакилларининг сўзларига, баъзи инсонлар илмсизликлари туфайли алданишлари табиий ҳол. Шу билан бирга “Мусулмон бўла туриб нимага мусулмон биродарига ёв қараш қилади..?” ёки “Аллоҳ ва Унинг Расулига иймон келтирган кишини нима учун улар кофир дейишмоқда..?”, деган турли саволлар билан ҳайратга тушиб қолганлар орамизда кам эмас. Бунга ўхшаш саволлар ва тушунмовчиликларнинг ечимини топиш учун бир неча диний истилоҳларнинг мазмунини тушуниб олишимиз керак.\nМисол учун киши “мазҳабсизлик” нима эканлигини тушуниши учун авваламбор “мазҳаб” сўзининг луғавий ва истилоҳий маъноларини, мазҳаблар кимнинг йўли эканлигини, мазҳаб тутиш қандай аҳамиятга эга-ю уни тарк этиш қандай хавфларни келтириб чиқариши мумкинлигини, мазҳабларга илмий савияси қандай даражадаги кишилар асос солганлигини, мазҳабга ким эргашадию уни ким тарк этиши мумкин деган саволлар жавобини билса муаммолар анча енгиллишади. Ким тўғри йўлда эканлигини одам ўзи англаб етади.\nТИИ 4-курс талабаси И.Нурматова


"Интер" дисквалификация қилинган дарвозабонни ўз сафига қўшиб олмоқчи\n29 июнь, 2021, 11:44\nТеглар:Интер | Аякс\nУ текинга тушади.\n“Интер” тақиқланган модда қабул қилгани сабаб 2021 йилнинг ноябригача дисквалификация қилинган “Аякс” дарвозабони Андре Онанани таркибга қўшиб олмоқчи.\n“Нерадзуррилар” аллақачон бу масала юзасидан 25 ёшли камерунлик посбоннинг агенти билан боғланишган. Бу ҳақда Sky Sport Italia мухбири Жанлука Ди Марцио хабар тарқатмоқда.\nЮқоридаги манбага кўра, “Интер” Онанани 2022 йилнинг ёзида ўз сафига қўшиб олишни режалаштирмоқда. Айтиш лозимки, келгуси йил Андренинг “Аякс” билан амалдаги шартномаси ўз ниҳоясига етади ва шу сабабли у “Интер”га эркин агент сифатида текинга кўчиб ўтиши мумкин.\nОнана ўтган мавсум “Аякс” сафида жами 26 та ўйинда майдонга тушди.\nЭриксендан "Аякс" ҳам юз ўгирди\n"Аякс" ва "Интер" собиқ мураббийи истеъфога чиқарилди


Жамият манфаатлари йўлида - Уч илдиз\nОдамлар ҳар куни умид билан яшайди.\nБутун бошли жамиятни ташкил этувчи одамларнинг умиди — давлатдан, Юртбошимиз бошлаган улуғвор ислоҳотлардан, янги Ўзбекистон келажаги учун қўйилаётган залворли қадамлардан, эзгу саъй-ҳаракатлардан бўлади, албатта. Онгли, маърифатли инсон бу муҳим жараёнларга энди оддий томошабин бўлиб турмаслиги аниқ. Ўзбекистон Республикаси Президенти ҳузуридаги Жамоатчилик палатаси ва ҳар бир ҳудудда унинг бўлимлари ташкил этилаётгани ҳақидаги хушхабар ана шу умидлар уммонини тўлқинлантириб юборди. Жамоатчилик билан алоқалар йўналишида кўп йиллардан буён илмий изланишлар олиб бораётган тадқиқотчи сифатида бу янги палатанинг истиқболига ишонаман Албатта, бу эзгу ишлар тўлақонли амалга оширилиши учун камарбаста бўлишга тайёрмиз.\n20:00 16 Апрель 2020 Сиёсат\nҲужжат билан Ўзбекистон Республикаси Президенти ҳузуридаги Жамоатчилик палатаси ва ҳар бир ҳудудда унинг бўлимлари ташкил этилмоқда.\nЖамоатчилик палатаси жамоатчилик асосида ишлайдиган 50 нафар аъзодан иборат бўлади, уларнинг:\n•18 нафари Президент томонидан тайинланади;\n•18 нафари маҳаллий ННТлар орасидан танлаб олинади;\n•14 нафари ҳудудий жамоатчилик палаталари вакиллари.\nҲудудий жамоатчилик палатаси жамоатчилик асосида ишлайдиган 21 нафар аъзодан иборат бўлади. Улар ҳудудларда фаолият олиб бораётган ННТлар, илмий доиралар, ОАВлар ва кенг жамоатчилик вакилларидан шакллантирилади.\nФармон билан Ўзбекистон Республикаси Президенти ҳузуридаги Фуқаролик жамиятини ривожлантириш бўйича маслаҳат кенгаши ва Фуқаролик жамиятини ривожлантириш маркази фаолияти тугатилади.\n“Mening fikrim” веб-портали Жамоатчилик палатаси тасарруфига ўтказилади.\n•Фуқаролик жамиятининг ҳолати ва ривожланиш тенденциялари тўғрисида йиллик миллий маърузалар тайёрлайди;\n•Ўзбекистон Республикаси Конституциясига ўзгартириш •ҳамда тузатишлар киритиш тўғрисидаги таклифлар беради;\n•Мамлакат ижтимоий-иқтисодий ҳаётига оид ва жамоатчиликда алоҳида қизиқиш уйғотадиган ўта муҳим ва долзарб масалаларга доир норматив-ҳуқуқий ҳужжатлар лойиҳаларини кўриб чиқади;\n•Давлат органларига қонунларнинг, турли соҳалардаги давлат дастурларининг ижроси ҳамда уларнинг ваколатларига кирадиган бошқа муҳим масалалар юзасидан тушунтириш бериш талабини юбориш ҳуқуқига эга.\nЖамоатчилик палатаси Раиси мақомига кўра вазирга, унинг 3 та ўринбосари эса вазир ўринбосарларига тенглаштирилади.\nNext story Тарғиботчилар генерали\nPrevious story Халқаро он-лайн конференция


10:50 / 18 январь 1370 pdf Ўқиш режими + -\nКўпчилик одамлар, “ишим юришмаяпти”, “қарзим кўп”, “омадим келмаяпти”, “касаллик аримаяпти”, “муаммодан бошим чиқмаяпти” деб нолийди.\nВаҳоланки, шариатда бу борада ҳамма кўрсатмалар келган.\nХусусан, бошига ташвиш тушган одам намозларга эътиборлироқ бўлади. Кўпроқ нафл намозлар ўқиб, Аллоҳдан мадад сўрайди.\nҲузайфа розияллоҳу анҳудан ривоят қилинишича, Набий соллаллоҳу алайҳи васаллам бошларига бирон юмуш тушса, дарров намоз ўқишга чоғланардилаp.\nҚолаверса, иши юришмаётган одам кўпроқ истиғфор айтади. Зеро, Абдуллоҳ ибн Аббос розияллоҳу анҳу ривоят қилишича, Расулуллоҳ соллаллоҳу алайҳи васаллам шундай деганлар: “Кимда-ким кўп истиғфор айтса, Аллоҳ ўша (банда) учун ҳар қандай ғам-ташвиш ва тангликдан чиқиш йўлини (пайдо) қилади, уни ўзи ўйламаган томондан ризқлантиради”.\nАбу Довуд, Аҳмад, Табароний ва Ҳоким ривояти.\nҚийин дамларда дуога янада кўпроқ эътибор берилса, мақсадга мувофиқ бўлади.\nИбн Умар розияллоҳу анҳу Расулуллоҳ соллаллоҳу алайҳи васалламдан ривоят қилади:\n“Албатта дуо тушган ва тушмаган нарсаларда фойда беради. Шундай экан, эй, Аллоҳнинг бандалари, сизлар ўзингизга дуо қилишни лозим тутинглар”.\nТермизий ва Ҳоким ривоят қилган.\n13:00 / 18 январь 1204\nСуҳбат: Ҳеч кимга зулм қилма!\nҲорун арРашиднинг ўғли Маъмун кичкиналигида устози уни таёқ билан сабабсиз урди. Маъмун ундан .Мени нега урдингиз, деб сўради. Устози .Жим, деди. Маъмун ҳар сафар давоми...\n2664 15:00 / 30 январь\nУмидсизликни енган Ато ибн Аби Рабоҳ\nТобеъинлар саййиди Ато ибн Аби Рабоҳ раҳимаҳуллоҳ қопқора, ғилай, чўлоқ, бурни Миср ловияси каби пучуқ киши эди. Кейинчалик кўзи кўр бўлиб қолди. У ҳақида Иброҳим давоми...\n1683 11:30 / 23.12.2021\nУларга «Уфф» дема!\nАллоҳ таоло Қуръони Каримда шундай деб марҳамат қилган.Роббинг фақат Унинг Ўзигагина ибодат қилишингни ва отаонага яхшилик қилишнигни амр этди. Агар ҳузурингда давоми...\n948 09:00 / 31.05.2021